open-index/open-wikipedia-markdown huggingface dataset:
వివేక్ రజ్దాన్

**వివేక్ రజ్దాన్** (జననం 1969 ఆగస్టు 25) 1989, 1990 మధ్య రెండు టెస్టు మ్యాచ్‌లు, మూడు వన్డే ఇంటర్నేషనల్‌లు ఆడిన భారతీయ క్రికెటర్. రిటైరైన తరువాత అతను, ఢిల్లీలో స్థిరపడి క్రికెట్ కోచ్‌గా, వ్యాఖ్యాతగా మారాడు.

అతను ఢిల్లీలో సెయింట్ కొలంబస్ స్కూల్‌లో చదివాడు. ఢిల్లీలోని సర్దార్ పటేల్ విద్యాలయ నుండి 1987లో 12వ తరగతి పూర్తి చేశాడు.   చాలా కొద్దికాలం పాటు సాగిన టెస్టు కెరీర్‌లో వివేక్ రజ్దాన్, 1989 పాకిస్తాన్ పర్యటనలో భారతదేశం తరపున కేవలం రెండు ఇన్నింగ్స్‌లలో బౌలింగ్ చేసాడు. వాటిలో రెండవ దానిలో ఐదు వికెట్లు తీసాడు. అయితే అతను వెలుగులోకి వచ్చినంత వేగంగా మరుగైపోయాడు. MRF పేస్ ఫౌండేషన్‌లో శిక్షణ పొందాక, 20 ఏళ్ల రజ్దాన్, దులీప్, ఇరానీ ట్రోఫీలలో కేవలం రెండు ఫస్ట్ క్లాస్ ప్రదర్శనల ఆధారంగా పాకిస్తాన్ పర్యటనకు ఎంపికయ్యాడు. ఫైసలాబాద్‌లో జరిగిన రెండో టెస్టులో అనామకుడిగా ప్రవేశించి రజ్దాన్, తన ప్రతాపం చూపాడు. సియాల్‌కోట్‌లో జరిగిన చివరి టెస్టులో 5–79తో భారత్‌కు 74 పరుగుల తొలి ఇన్నింగ్స్ ఆధిక్యాన్ని అందించడంలో సహాయపడ్డాడు. 

రజ్దాన్ టెస్టు అవకాశాలు అంతటితో ముగిసాయి. న్యూజిలాండ్‌కు తదుపరి పర్యటనకు వెళ్ళినప్పటికీ, అతను టెస్టుల్లో ఆడలేదు. మొత్తం పర్యటనలో కేవలం ఒక ఫస్ట్ క్లాస్ వికెట్ మాత్రమే తీసుకున్నాడు. శ్రీలంకతో అతని మూడవ, చివరి ODI 90-91 సీజన్‌లో స్వదేశంలో జరిగింది. ఈ సమయంలో అతను MRF ట్రైనీగా మద్రాస్‌లో ఉన్నాడు. అతను రంజీ ట్రోఫీలో తమిళనాడుకు ప్రాతినిధ్యం వహించాడు. 1991–92లో రంజీ ట్రోఫీని గెలుచుకున్న ఢిల్లీ జట్టులో రజ్దాన్ కీలక సభ్యుడు. సర్వీసెస్‌పై కేవలం 96 బంతుల్లోనే రెండు సెంచరీలు చేశాడు. బెంగాల్‌తో జరిగిన క్వార్టర్ ఫైనల్‌లో తన మాజీ జట్టు తమిళనాడుతో జరిగిన ఫైనల్‌లో కీలకమైన 93 పరుగులు చేశాడు. బ్యాటింగ్‌తో పాటు అతను 25.82 సగటుతో 23 వికెట్లు పడగొట్టాడు. కానీ అతను త్వరలోనే అజ్ఞాతంలోకి జారిపోయాడు. అతని ఫస్ట్-క్లాస్ కెరీర్ రెండు సీజన్ల తర్వాత ఫుల్ స్టాప్‌కి వచ్చింది. అప్పటి నుండి అతను టెలివిజన్ వ్యాఖ్యానాన్ని చేపట్టాడు.

## మూలాలు

వర్గం:జీవిస్తున్న ప్రజలు
వర్గం:ఢిల్లీ క్రికెట్ క్రీడాకారులు
వర్గం:తమిళనాడు క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:1969 జననాలు
వర్గం:Articles with hAudio microformats
వర్గం:క్రికెట్ వ్యాఖ్యాతలు
మాధవ్ మంత్రి

మాధవి కృష్ణాజీ మంత్రి (1921 సెప్టెంబరు 1 - 2014 మే 23) 1951 -1955 మధ్య నాలుగు టెస్టు మ్యాచ్‌లు ఆడిన భారతీయ క్రికెటరు. మహారాష్ట్రలోని నాసిక్‌లో జన్మించిన మాధవ్, కుడిచేతి వాటం ఓపెనింగ్ బ్యాట్స్‌మెన్, స్పెషలిస్ట్ వికెట్ కీపరు. కీపరుగా ముంబైకి ప్రాతినిధ్యం వహించాడు. అతను 1951–52, 1955–56, 1956–57 రంజీ ట్రోఫీ ఫైనల్స్‌లో ముంబయికి నాయకత్వం వహించాడు. 1962-63లో మొయిన్-ఉద్-దౌలా గోల్డ్ కప్ టోర్నమెంట్‌లో అసోసియేటెడ్ సిమెంట్ కంపెనీ జట్టుకు నాయకత్వం వహించాడు.

మంత్రి 1951–52లో భారత్‌లో ఇంగ్లండ్‌తో తన మొదటి టెస్టు ఆడాడు.1952లో భారత జట్టుతో ఇంగ్లండ్‌లో పర్యటించి, రెండు టెస్టులు ఆడాడు. 1954-55లో పాకిస్థాన్ లో పర్యటించి ఒక టెస్టు ఆడాడు. 1948-49లో రంజీ ట్రోఫీ సెమీ-ఫైనల్‌లో ముంబై, మహారాష్ట్రపై విజయం సాధించడంలో చేసిన 200, అతని అత్యధిక స్కోరు.  2376 పరుగులు చేసిన మ్యాచ్‌లో ఇది అత్యధికంగా తొమ్మిది సెంచరీలు, ఇది ఇప్పటికీ ఫస్ట్ క్లాస్ క్రికెట్‌లో రికార్డు. 

1952 హెడింగ్లీ టెస్ట్ రెండో ఇన్నింగ్స్‌లో ఫ్రెడ్ ట్రూమాన్ విధ్వంసం ఆడటంతో భారతదేశం యొక్క దయనీయమైన 0-4 ఆరంభంలో అతను నలుగురు బాధితుల్లో (మిగతావాళ్ళు పంకజ్ రాయ్, దత్తాజీరావు గైక్వాడ్, విజయ్ మంజ్రేకర్ ) ఒకడు.

మంత్రి భారత క్రికెట్ మాజీ కెప్టెన్ సునీల్ గవాస్కర్‌కు మామ. మరణించే వరకు, హిందూ కాలనీ, దాదర్, ముంబైలో నివసించాడు. అప్పటికి జీవించి ఉన్న భారతీయ టెస్ట్ క్రికెటర్లలో అత్యంత వృద్ధుడతడు. 2014  మే 1 న గుండెపోటుతో ఒక ప్రైవేట్ క్లినిక్‌లో ఆసుపత్రిలో చేరాడు. 2014 మే 23 న మరో గుండెపోటుతో మరణించాడు.

## మూలాలు

వర్గం:వికెట్ కీపర్లు
వర్గం:మహారాష్ట్ర క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:2014 మరణాలు
వర్గం:1921 జననాలు
వర్గం:Articles with hAudio microformats
గోపాల్ బోస్

**గోపాల్ బోస్** (1947, మే 20 - 2018, ఆగస్టు 26) పశ్చిమ బెంగాల్ కు చెందిన భారతీయ క్రికెట్ ఆటగాడు. బెంగాల్ తరపున దేశవాళీ క్రికెట్ తోపాటు 1974లో భారతదేశం తరపున ఇంగ్లాండ్‌తో అంతర్జాతీయ వన్డే మ్యాచ్ (13 పరుగులు, ఒక వికెట్) ఆడాడు.

## జననం
గోపాల్ బోస్ 1947, మే 20న పశ్చిమ బెంగాల్ రాష్ట్రంలోని కోల్‌కతాలో జన్మించాడు.

## క్రికెట్ రంగం
సుదీర్ఘ ఇన్నింగ్స్‌లు ఆడగల సామర్థ్యంతో ఫస్ట్-క్లాస్ క్రికెట్ లో మంచి ఆటతీరు కనబరచాడు. సిలోన్ (ప్రస్తుతం శ్రీలంక ) పర్యటన కోసం జాతీయ క్రికెట్ జట్టులో ఎంపికయ్యాడు. సునీల్ గవాస్కర్‌తో 194 పరుగుల భాగస్వామ్యం చేశాడు. 1974-75 వెస్టిండీస్ పర్యటన కోసం 14-సభ్యుల జట్టులో ఎంపికయ్యాడు, కానీ ప్లేయింగ్ ఎలెవెన్ నుండి తప్పించబడ్డాడు. తన కెరీర్ మొత్తంలో అనేక విజయాలతో బెంగాల్‌కు ప్రాతినిధ్యం వహించాడు. గోపాల్ బోస్ 1968/69 - 1978/79 మధ్యకాలంలో 78 ఫస్ట్ క్లాస్ గేమ్‌లలో ఎనిమిది సెంచరీలు, 17 అర్ధసెంచరీలతో 3757 పరుగులు చేశాడు. 72 వికెట్లు కూడా తీశాడు.

కోల్‌కతా క్రికెట్ క్లబ్ ఆఫ్ ధాకురియాకి ప్రధాన కోచ్‌గా పనిచేశాడు.

## మరణం
గోపాల్ బోస్ 2018 ఆగస్టు 26న గుండెపోటుతో బర్మింగ్‌హామ్‌లో మరణించాడు.

## మూలాలు

## బయటి లింకులు
* 

వర్గం:2018 మరణాలు
వర్గం:1947 జననాలు
వర్గం:పశ్చిమ బెంగాల్ వ్యక్తులు
వర్గం:పశ్చిమ బెంగాల్ క్రీడాకారులు
వర్గం:పశ్చిమబెంగాల్ క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
అవినీతికి గాను నిషేధం విధించిన క్రికెటర్ల జాబితా

క్రికెట్‌లో ఆట నియమాలనూ, చట్టాన్నీ ఉల్లంఘిస్తూ, పూర్తిగా గాని, పాక్షికంగా గానీ ఫలితాన్ని ముందుగానే నిర్ణయించుకుని అది సాధించేలా ఆడడాన్ని మ్యాచ్ ఫిక్సింగ్ అంటారు. ప్రత్యేకించి, పూర్తి మ్యాచ్‌లు గానీ, మ్యాచ్‌లో టాస్ వంటి వివిధ అంశాలను గానీ కావాలని ఓడిపోయేందుకు, ముందే అనుకున్న విధంగా నిర్ణయాలు తీసుకునేందుకు గానీ, లేదా ఇతర ముఖ్యమైన సమాచారాన్ని అందించడానికి గానీ, బుక్‌మేకర్‌లు ఆటగాళ్ళను సంప్రదించి లంచం ఇస్తారు. టెస్టు మ్యాచ్‌లు, వన్ డే ఇంటర్నేషనల్‌లతో సహా అంతర్జాతీయ క్రికెట్‌లో మ్యాచ్ ఫిక్సింగ్ జరిగింది. నిషేధాలను అంతర్జాతీయ క్రికెట్ కౌన్సిల్ (ICC), క్రీడల పాలక మండలి లేదా ఆటగాడికి చెందిన సంబంధిత క్రికెట్ బోర్డు(లు) విధిస్తాయి. నిషేధం మ్యాచ్ ఫిక్సింగ్ కోసం కావచ్చు, లేదా స్పాట్ ఫిక్సింగ్ కోసమైనా కావచ్చు. ఈ రెండూ ఐసిసి క్రికెట్ ప్రవర్తనా నియమావళి ప్రకారం నిషేధించబడిన దుష్ప్రవర్తనలే.

## అంతర్జాతీయ క్రికెట్లో

## దేశీయ క్రికెట్లో

## మూలాలు


వర్గం:క్రికెట్ వివాదాలు
అతుల్ వాసన్

**అతుల్ సతీష్ వాసన్** (జననం 1968 మార్చి 23) భారత క్రికెట్ ఆటగాడు. రిటైర్మెంట్ తర్వాత క్రికెట్ వ్యాఖ్యాతగా మారాడు. అతను భారత జట్టులో సభ్యుడుగా నాలుగు టెస్టులు, తొమ్మిది వన్డేలు ఆడాడు. అయితే గాయాల కారణంగా అతని కెరీర్ త్వరగా ముగిసిపోయింది. ఆ తరువాత అతను క్రికెట్ వ్యాఖ్యాత అయ్యాడు.

అతుల్ వాసన్ ఢిల్లీ, వసంత్ విహార్‌లోని గురు హరిక్రిషన్ పబ్లిక్ స్కూల్ విద్యార్థి. పాఠశాలలో ఉండగా క్రికెట్‌లో చూపిన ప్రతిభకు గాను గుర్తింపు పొందాడు.

## ఫస్ట్ క్లాస్ క్రికెట్
వాసన్ ఢిల్లీ వసంత్ విహార్ లోని గురు హరిక్రిషన్ పబ్లిక్ స్కూల్ పూర్వ విద్యార్థి. ఈ పాఠశాల నుంచి పలువురు క్రికెటర్లు వచ్చారు. అతుల్ వాసన్ ఫస్ట్-క్లాస్ కెరీర్ 1986–87 సీజన్ నుండి 1997–98 సీజన్ వరకు కొనసాగింది. దృఢకాయుడైన అతుల్ వాసన్, మీడియం పేసర్‌గా ఆడాడు.

వాసన్ అంతర్జాతీయ క్రికెట్‌లో పెద్దగా రాణించనప్పటికీ, దేశీయ క్రికెట్‌లో చాలా విజయవంతమయ్యాడు. రంజీ ట్రోఫీ పోటీల్లో 23.78 సగటుతో 213 వికెట్లు తీశాడు. అతను బ్యాట్‌తో పెద్దగా విజయం సాధించనప్పటికీ, అతను 1991-92 సీజన్‌లో బెంగాల్ జట్టుతో జరిగిన క్వార్టర్-ఫైనల్‌లో సెంచరీ ఇన్నింగ్స్ ఆడాడు.

## అంతర్జాతీయ క్రికెట్
అతుల్ వాసన్ తన కెరీర్ మొత్తంలో నాలుగు టెస్టులు, తొమ్మిది వన్డేలు ఆడాడు. 1990 ఫిబ్రవరి 2 న క్రైస్ట్‌చర్చ్‌లో ఆతిథ్య న్యూజిలాండ్‌తో జరిగిన టెస్టులో టెస్టుల్లో ప్రవేశించాడు. 1990 ఆగస్టు 23 న ఓవల్‌లో ఆతిథ్య ఇంగ్లాండ్‌తో తన చివరి టెస్టు ఆడాడు.

1990లో, అతను భారత జట్టు సభ్యునిగా రెండుసార్లు విదేశాలకు వెళ్ళాడు. న్యూజిలాండ్‌లో జరిగిన మూడు టెస్టుల సిరీస్‌లో అతను మొత్తం ఏడు వికెట్లు పడగొట్టాడు. అలాగే, ఆక్లాండ్‌లో జరిగిన సిరీస్‌లోని మూడో టెస్టులో ఒక్క ఓవర్లో 24 పరుగులు ఇచ్చాడు. అయితే, అతను ఈ టెస్టులో 4/108 వ్యక్తిగత అత్యుత్తమ బౌలింగ్ గణాంకాలను సాధించాడు. న్యూజిలాండ్, ఇంగ్లండ్‌లలో జరిగిన టెస్టులతో సహా మొత్తం పర్యటనలో కపిల్ దేవ్, మనోజ్ ప్రభాకర్‌ల కంటే అతనికే మెరుగైన బౌలింగ్ సగటు ఉంది.

వాసన్ గ్లామోర్గాన్‌పై 6/89 తీసుకున్నాక, ఓవల్‌లో జరిగిన మూడవ టెస్టు కోసం ప్రారంభ XIలో చేర్చుకున్నారు. అతను చివరిసారిగా జాతీయ జట్టు సభ్యుడిగా 1990-91 సీజన్‌లో ఆసియా కప్‌లో ఆడాడు. ఈడెన్ గార్డెన్స్‌లో జరిగిన ఫైనల్ మ్యాచ్‌లో శ్రీలంక జట్టును ఓడించి అతని జట్టు టైటిల్ గెలుచుకుంది. అతను ఆడిన టెస్టులన్నీ విదేశాల్లోనే ఆడాడు. 22 ఏళ్ల వయసుకే అతని టెస్టు కెరీర్ ముగిసింది.

గాయాల కారణంగా ఆటకు దూరమయ్యాడు. క్రికెట్ ఆట నుంచి రిటైర్మెంట్ తీసుకున్న తర్వాత వ్యాఖ్యాతగా బాధ్యతలు చేపట్టాడు. టెలివిజన్‌లో క్రికెట్ సంబంధిత కార్యక్రమాలను హోస్ట్ చేయడంతో పాటు టెన్ స్పోర్ట్స్, DD నేషనల్‌లో విశ్లేషకుడిగా పనిచేశాడు.

## మూలాలు


వర్గం:భారతీయ వన్డే క్రికెట్ క్రీడాకారులు
వర్గం:ఢిల్లీ క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1968 జననాలు
వర్గం:Articles with hAudio microformats
వర్గం:క్రికెట్ వ్యాఖ్యాతలు
దేవియాని శర్మ

**దేవియాని శర్మ** (జననం 1993 మే 30) భారతీయ సినిమా నటి. 2020లో వచ్చిన రొమాంటిక్ ప్రేమ కథ చిత్రం భానుమతి & రామకృష్ణతో తెలుగు చిత్రపరిశ్రమకు ఆమె పరిచయమయింది. ఆ తర్వాత, ఆమె క్రమంగా వరుస అవకాశాలను అందిపుచ్చుకుంది. ఆమె హాట్‌స్టార్‌ ఓటీటీలో వచ్చిన సైతాన్ (2023), రొమాంటిక్ (2021), సేవ్ ది టైగర్స్ (2023) విజయవంతమైన చిత్రాలలో తన నటనతో ప్రసిద్ధి చెందింది.

## కెరీర్
ఆమె సునీల్ శర్మ, నీనా శర్మ దంపతులకు న్యూఢిల్లీలో 1993 మే 30న ఆమె జన్మించింది. ఆమెకు సోదరి సోనమ్ శర్మ ఉంది. టీనేజీలోనే మోడలింగ్ వైపు వెళ్ళిన ఆమె నటనపై ఆసక్తితో కొన్ని నాటకాలలో నటించింది. రొమాంటిక్ చిత్రంలో, అనగనగా, ఇన్ ది నేమ్ ఆఫ్ గాడ్, సేవ్ ది టైగర్స్, సైతాన్ వంటి వెబ్ సీరీసుల్లో ఆమె నటించింది.

హిందీ చిత్రం లవ్ శుదా లో చిన్నపాత్రతో బాలీవుడ్ లో కెరీర్ మొదలుపెట్టిన ఆమె 2019లో టాలీవుడ్ చేరింది. భానుమతి & రామకృష్ణ (2020)లో తన నటనతో ఆకట్టుకుంది.

## మూలాలు
వర్గం:భారతీయ సినిమా నటీమణులు
వర్గం:హిందీ సినిమా నటీమణులు
వర్గం:తెలుగు సినిమా నటీమణులు
శ్రీదేవీ శ్రీకాంత్

**శ్రీదేవీ శ్రీకాంత్‌,** తెలుగు రచయిత్రి. సాహితీరంగంలో ఇప్పటివరకు 150కి పైగా కథలు, రెండు వందలకు పైగా కవితలు, అనేక నానీలు, భక్తి పాటలు, హైకూలు, జానపద పాటలు రాశారు. లలితకళల్లో కూచిపూడి, భరతనాట్యం, వీణ వాద్యంలో ప్రావీణ్యం సాధించారు.

## జీవిత విశేషాలు
శ్రీదేవీ శ్రీకాంత్ స్వస్థలం తెలంగాణ రాష్ట్రం, హైదరాబాదు. ఆఫ్రికాలోని బోట్స్‌వానా దేశంలో క్లినికల్‌ సైకాలజిస్ట్‌గా పనిచేస్తున్నారు. ఐదు సబ్జెక్టులలో స్నాతకోత్తర పట్టా, రెండు పరిశోధన పట్టాలు (క్లినికల్‌ సైకాలజీ, ట్రాన్స్‌లేషన్‌ స్టడీస్‌) సాధించినారు.

## రచనారంగం
రెండు వందలకు పైగా గజల్స్‌ తో ఒక పుస్తకం, ఆంగ్ల కవితలతో ఒక పుస్తకం, మానసిక తత్త్వానికి సంబంధించి నాలుగు ఆంగ్ల పుస్తకాలు రాశారు. రేడియోలోనూ ప్రత్యేక కార్యక్రమాలు నిర్వహిస్తుంటారు. కథలపై వివరణాత్మక సమీక్షలు చేస్తుంటారు. సాహిత్యంతో పాటు చిత్ర లేఖనంలోనూ అనేక బహుమతులు, సన్మానాలు అందుకొన్నారు.  2023 తానా మహాసభల్లో కథాకేళి పోటీల న్యాయనిర్ణేతగా వ్యవహరించారు. ముల్కనూరు సాహితీ పీఠం కథల పోటీల్లో 2021లో "బతుకమ్మ" కథకు ₹5,000 బహుమతి, 2022లో "ప్రసవం ఓ ప్రణవం" కథకు విశిష్ట కథకురాలిగా గుర్తింపును పొందారు.

## మూలాలు

వర్గం:హైదరాబాదు జిల్లా మహిళలు
వర్గం:హైదరాబాదు జిల్లా మహిళా ఆకాశవాణి ప్రయోక్తలు
వర్గం:హైదరాబాదు జిల్లా మహిళా నాట్య కళాకారులు
వర్గం:హైదరాబాదు జిల్లా రచయిత్రులు
దౌలత్‌పూర్ (పఠాన్‌కోట్)

దౌలత్‌పూర్ భారతదేశం, పంజాబ్ రాష్ట్రం, పఠాన్‌కోట్ జిల్లాలోని ఒక పట్టణం.

## భౌగోళికం
దౌలత్‌పూర్ 32.2666°N అక్షాంశం, 75.6327°E రేఖాంశం వద్ద ఉంది. ఇది సముద్ర మట్టానికి సగటున 315 మీటర్ల (1036 అడుగులు) ఎత్తులో ఉంది.

## జనాభా
2001 భారత జనాభా లెక్కల ప్రకారం, దౌలత్‌పూర్ జనాభా మొత్తం 4544. జనాభాలో పురుషులు 53%, స్త్రీలు 47% ఉన్నారు. దౌలత్‌పూర్ సగటు అక్షరాస్యత రేటు 74%, జాతీయ సగటు 59.5% కంటే ఎక్కువ. ఇక్కడ పురుషుల అక్షరాస్యత 78%, స్త్రీల అక్షరాస్యత 70%. దౌలత్‌పూర్‌లో, జనాభాలో 10% మంది 6 సంవత్సరాల కంటే తక్కువ వయస్సు ఉన్నవారు ఉన్నారు.

## మూలాలు

వర్గం:పంజాబ్ గ్రామాలు
వర్గం:పంజాబ్
వర్గం:భారతదేశం
మైరాంగ్

**మైరాంగ్,** భారతదేశం, మేఘాలయలోని తూర్పు పశ్చిమ ఖాసీ హిల్స్ జిల్లా లోని పట్టణం. ఇది జిల్లా ప్రధాన కార్యాలయం. ఇది రాష్ట్ర రాజధాని షిల్లాంగ్ నుండి  సుమారు 40 కిమీ, జాతీయ రహదారి 106 వెంట నాంగ్‌స్టోయిన్ నుండి సుమారు 45 కిమీ దూరంలో ఉంది.

## భౌగోళికం
మైరాంగ్ పట్టణం . వద్ద సముద్రమట్టానికి సుమారు 1564 మీ (5131 అడుగులు) ఎత్తులోఉంది. 

## జనాభా శాస్త్రం
2001 భారత జనాభా లెక్కలు ప్రకారం మైరాంగ్ పట్టణ జనాభా 11,517.అందులో పురుషులు 50% మంది ఉండగా, స్త్రీలు 50% మంది ఉన్నారు. మైరాంగ్ సగటు అక్షరాస్యత రేటు 62%,దీనిని జాతీయ సగటు 59.5% పోల్చగా ఎక్కువ ఉంది. పురుషుల అక్షరాస్యత 62% ఉండగా, స్త్రీల అక్షరాస్యత 63% ఉంది. మైరాంగ్‌లో, జనాభాలో 22% మంది 6 సంవత్సరాల కంటే తక్కువ వయస్సు వారు ఉన్నారు.    

## చదువు
ఖడ్సాఫ్రా కళశాల, హయ్యర్ సెకండరీ, మైరాంగ్ ప్రెస్బిటేరియన్ సైన్స్ కళాశాల, టిరోట్ సింగ్ మెమోరియల్ కళాశాల మైరాంగ్‌లో ఉన్న మూడు ఉన్నత విద్యా సంస్థలు.

## ఇది కూడ చూడు

* బైంథర్

## మూలాలు


## వెలుపలి లంకెలు
రామ్‌గఢ్ శాసనసభ నియోజకవర్గం (రాజస్థాన్)

**రామ్‌ఘర్ శాసనసభ నియోజకవర్గం** రాజస్థాన్ రాష్ట్రంలోని నియోజకవర్గాలలో ఒకటి. ఈ నియోజకవర్గం ఆల్వార్ జిల్లా, అల్వార్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:రాజస్థాన్ శాసనసభ నియోజకవర్గాలు
శ్రీధరన్ శ్రీరామ్

**శ్రీధరన్ శ్రీరామ్**, తమిళనాడుకు చెందిన భారతీయ మాజీ క్రికెటర్, కోచ్. ఎడమచేతి వాటం బ్యాట్స్‌మన్ గా,  ఎడమచేతి ఆర్థోడాక్స్ స్పిన్ బౌలర్ గా రాణించాడు. ఇండియన్ క్రికెట్ లీగ్, ఇండియన్ ప్రీమియర్ లీగ్‌లలో ఆడాడు. 2022, ఆగస్టు 19న టీ20 ప్రపంచ కప్ 2022 వరకు బంగ్లాదేశ్ పురుషుల క్రికెట్ జట్టు సాంకేతిక సలహాదారుగా నియమించబడ్డాడు.

## జననం
శ్రీధరన్ శ్రీరామ్ 1976, ఫిబ్రవరి 21న తమిళనాడులోని చెన్నైలో జన్మించాడు.

## క్రికెట్ రంగం
ఎడమచేతి వాటం స్పిన్నర్‌గా శ్రీరామ్ తన క్రికెట్ జీవితాన్ని ప్రారంభించాడు. 1992-93 సీజన్‌లో భారతదేశం అండర్-19 దక్షిణాఫ్రికా పర్యటనలో 29 వికెట్లు పడగొట్టాడు. తమిళనాడు తరపున ఆడుతున్నప్పుడు తన బ్యాటింగ్ తో అందరి దృష్టిని ఆకర్షించాడు. సీజన్ 1999-2000లో రంజీ ట్రోఫీలో 5 సెంచరీలతోసహా 1075 పరుగులు చేశాడు. *భారత క్రికెట్* క్రికెటర్ ఆఫ్ ది ఇయర్‌గా ఎంపికయ్యాడు. 2000లో బెంగుళూరులోని నేషనల్ క్రికెట్ అకాడమీకి మొదటి ఇన్‌టేక్ కోసం ఎంపికయ్యాడు.

దేశీయ క్రికెట్ లో మంచి ఆటతీరును కనబరచిన శ్రీరామ్ కు భారత జాతీయ క్రికెట్ జట్టు నుండి పిలుపు వచ్చింది. 2000, మార్చి 19న నాగ్‌పూర్‌లో దక్షిణాఫ్రికాతో జరిగిన అంతర్జాతీయ వన్డేలో అరంగేట్రం చేశాడు. తక్కువ స్కోర్ల వరుస కారణంగా 6 మ్యాచ్‌ల తర్వాత జట్టులో స్థానాన్ని కోల్పోయాడు.

ఆ తరువాత తమిళనాడు తరపున దేశీయ క్రికెట్‌లో భారీ స్కోరును కొనసాగించాడు. 2004-05లో బంగ్లాదేశ్ పర్యటన కోసం జాతీయ జట్టుతో రెండవ అవకాశాన్ని పొందాడు. మొదటి 2 వన్డేలలో ఆడాడు, మొదటి వన్డేలో 3 వికెట్లు తీశాడు. రెండవ మ్యాచ్‌లో 57 పరుగులు చేశాడు. ఆ మ్యాచ్‌లో భారతదేశం ఓడిపోయింది. భారత్‌ జట్టకు ఇదే అతని చివరి మ్యాచ్.

2006లో తమిళనాడు నుంచి మహారాష్ట్రకు వెళ్ళాడు. 2004లో ఇంగ్లీష్ డొమెస్టిక్ క్రికెట్‌లో స్కాటిష్ సాల్టియర్స్ తరఫున ఓవర్సీస్ ప్లేయర్‌గా కూడా ఆడాడు. దులీప్ ట్రోఫీలో సౌత్ జోన్ క్రికెట్ జట్టుకు క్రమం తప్పకుండా ఎంపికయ్యాడు. ప్రస్తుతం గోవా తరపున ఆడుతున్నాడు.

2007లో శ్రీరామ్ ఇండియన్ క్రికెట్ లీగ్‌తో సంతకం చేయాలని నిర్ణయించుకున్నాడు. 2009లో ఇండియన్ క్రికెట్ లీగ్ నుండి వైదొలిగినప్పటికీ, అంతర్జాతీయ స్థాయిలో ఎంపిక కోసం తిరిగి గణనలోకి రావడానికి బిసిసిఐ నుండి క్షమాభిక్ష ప్రతిపాదనను అంగీకరించాడు.

## కోచ్ గా
2015లో భారత్‌లో పర్యటించిన ఆస్ట్రేలియా ఎ జట్టుతో కలిసి పనిచేశాడు. 2015లో బంగ్లాదేశ్‌లో జరిగిన టెస్ట్ సిరీస్ సమయంలో ఆస్ట్రేలియా క్రికెట్ జట్టుకు కోచింగ్ కన్సల్టెంట్‌గా కూడా ఎంపికయ్యాడు. 2019 యాషెస్ సమయంలో ఆస్ట్రేలియా క్రికెట్ జట్టుతో కూడా ఉన్నాడు.

2019లో రాయల్ ఛాలెంజర్స్ బెంగళూరు బ్యాటింగ్, స్పిన్ బౌలింగ్ కోచ్‌గా నియమితుడయ్యాడు. 2018లో 4 మ్యాచ్‌ల టెస్ట్ సిరీస్‌కు భారత్‌కు ఆతిథ్యం ఇచ్చిన ఆస్ట్రేలియాకు స్పిన్ బౌలింగ్ కోచ్‌గా కూడా ఉన్నాడు. 2022, ఆగస్టు 19న అంతర్జాతీయ టీ20ల ఫార్మాట్‌లో బంగ్లాదేశ్‌కు సాంకేతిక సలహాదారుగా నిర్ధారించబడ్డాడు.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1976 జననాలు
వర్గం:తమిళనాడు వ్యక్తులు
వర్గం:తమిళనాడు క్రీడాకారులు
వర్గం:తమిళనాడు క్రికెట్ క్రీడాకారులు
వర్గం:మహారాష్ట్ర క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ కోచ్‌లు
తిరునావుక్కరసు కుమారన్

**తిరునావుక్కరసు కుమారన్** ('కెన్నీ', 'తిరు కుమారన్') తమిళనాడుకు చెందిన భారతీయ మాజీ క్రికెటర్, కోచ్. కుడిచేతి వాటం బ్యాట్స్‌మన్, కుడిచేతి మీడియం-పేస్ బౌలర్ గా రాణించాడు. ఇండియన్ క్రికెట్ లీగ్ ట్వంటీ 20 పోటీలో భారత ప్రపంచ జట్టు సభ్యుడిగా ఉన్నాడు.

## జననం
తిరునావుక్కరసు కుమారన్ 1975, డిసెంబరు 30న తమిళనాడు రాష్ట్రంలోని చెన్నై నగరంలో జన్మించాడు. 

## క్రికెట్ రంగం
కుమరన్ డెన్నిస్ లిల్లీ నుండి వ్యక్తిగత శిక్షణ కింద ఎంఆర్ఎఫ్ పేస్ ఫౌండేషన్ నుండి శిక్షణ పొందాడు. అడిలైడ్‌లోని ఆస్ట్రేలియన్ క్రికెట్ అకాడమీలో కొంత శిక్షణ కూడా పొందాడు.

1999/2000 దేశీయ సీజన్‌లో బెంగుళూరులో కర్ణాటకతో జరిగిన ఇరానీ ట్రోఫీ మ్యాచ్‌లో 10 వికెట్లు మినహాయించి కుమారన్ జాతీయ అంతర్జాతీయ వన్డే జట్టులోకి ఎంపికయ్యాడు.

ఆస్ట్రేలియన్ టూర్‌కు ఎంపికయిన కుమరన్ తన మొదటి టెస్ట్‌కు ముందు ఫస్ట్-క్లాస్ గేమ్‌లలో బాగా ఆడాడు. అయితే ఇతనికంటే అజిత్ అగార్కర్ సిరీస్‌లో ఆడేందుకు ప్రాధాన్యతనిచ్చాడు.

## ఐసిఎల్ కెరీర్
2007లో ఇండియన్ క్రికెట్ లీగ్‌లో చేరాడు. చెన్నై సూపర్‌స్టార్స్‌లో అత్యుత్తమ ఆటతీరును కనబరచిన క్రిరెటర్లలో ఒకడిగా నిలిచాడు. అరంగేట్రంలో 21 పరుగులకు 6 వికెట్లు తీసుకున్నాడు - ఇది లీగ్ రికార్డుగా - 20-ఓవర్ టోర్నమెంట్‌లో అత్యుత్తమ స్ట్రైక్ (12.69) కూడా ఉంది. అయినప్పటికీ, అతను బిసిసిఐ క్షమాభిక్ష ప్రతిపాదనను అంగీకరించాడు. 2009లో ఇతర భారతీయ ఆటగాళ్ళతోపాటు లీగ్ నుండి నిష్క్రమించాడు.

## కోచ్ గా
ఆట నుండి విరమణ తీసుకున్న తరువాత కుమరన్ యునైటెడ్ స్టేట్స్ కు వలస వెళ్ళాడు.  2012 డబ్ల్యూసిఎల్ డివిజన్ ఫోర్, 2013 అమెరికాస్ ట్వంటీ20 టోర్నమెంట్‌లలో యుఎస్ నేషనల్ సైడ్ (రాబిన్ సింగ్ ఆధ్వర్యంలో) అసిస్టెంట్ కోచ్‌గా ఉన్నాడు. 2013లో 2012 ICC వరల్డ్ క్రికెట్ లీగ్ డివిజన్ నాలుగు డబ్ల్యూసిఎల్ డివిజన్ త్రీ టోర్నమెంట్‌కు కేర్‌టేకర్ కోచ్ గా ఉన్నాడు.

కుమారన్ 2015 అమెరికాస్ అండర్-19 ఛాంపియన్‌షిప్‌లో జాతీయ అండర్-19 జట్టుకు కోచ్‌గా పనిచేశాడు. టెక్సాస్ లోని డల్లాస్ లో నివాసం ఉంటున్నారు.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1975 జననాలు
వర్గం:తమిళనాడు వ్యక్తులు
వర్గం:తమిళనాడు క్రీడాకారులు
వర్గం:తమిళనాడు క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ కోచ్‌లు
అంబికా బేరి

**అంబికా బేరి** జన్మించిన **అంబికా సుబేర్వాల్** భారతీయ ఆర్ట్ గ్యాలరీ యజమాని. కళాకారుల కోసం రిట్రీట్ ఏర్పాటు చేసినందుకు 2018లో ఆమెకు నారీ శక్తి పురస్కారం లభించింది.

## జీవితము
అంబికా సుబేర్వాల్ కు అమ్మాయిగా ఉన్నప్పుడే కళలపై ఆసక్తి ఉండేది. ఆమె తండ్రి ఆర్కిటెక్ట్.

బేరి ఆర్ట్ గ్యాలరీ ఓనర్ గా పేరొందారు. ఆమె గ్యాలరీ 1990 లో ప్రారంభించబడింది, దీనిని గ్యాలరీ సంస్కృతి అని పిలుస్తారు, ఇది కోల్కతాలో ఉంది.

బేరి కళాకారుల కోసం ఒక రిట్రీట్ ను ఏర్పాటు చేసింది. దీనిని "ఆర్ట్ ఇచోల్" అని పిలుస్తారు, ఇది "కళాకారులు, రచయితలు, శిల్పులకు భారతదేశం యొక్క ఏకైక శాశ్వత సృజనాత్మక రిట్రీట్" అని చెప్పబడింది. పర్యాటక ప్రాంతమైన ఖజురహోకు 140 కిలోమీటర్ల దూరంలో ఉన్న ఇచల్ అనే చిన్న గ్రామంలో ఈ రిట్రీట్ ఉంది.

బెరీ మైహార్ లో నివసించే బెంగాలీ సరోద్ వాద్యకారుడు, బహుళ వాయిద్యకారుడు, స్వరకర్త అయిన అల్లావుద్దీన్ ఖాన్ ఇంటిని పునరుద్ధరించాడు. ఈ ఇల్లు మూడు భాగాలలో ఒకటి - మిగిలిన రెండు కళాకారులు, రచయితల కోసం మరొక భాగం అమరియా. మూడెకరాల విస్తీర్ణంలో ఏర్పాటు చేసిన శిల్పాల పార్కులో అల్లావుద్దీన్ ఖాన్ సరోద్ వాయించే విగ్రహం కూడా ఉంది.

## అవార్డులు
2018లో బేరీకి నారీ శక్తి పురస్కార్ అని పిలువబడే "మహిళల అత్యున్నత పౌర పురస్కారం" లభించింది. 2018 అంతర్జాతీయ మహిళా దినోత్సవం సందర్భంగా బేరీకి నారీ శక్తి పురస్కారం లభించింది. న్యూఢిల్లీలోని రాష్ట్రపతి ప్యాలెస్ (రాష్ట్రపతి భవన్) లో భారత రాష్ట్రపతి రామ్ నాథ్ కోవింద్ చేతుల మీదుగా ఈ అవార్డును ప్రదానం చేయగా, భారత ప్రధాని నరేంద్ర మోదీ, మహిళా శిశు సంక్షేమ శాఖ మంత్రి మేనకా సంజయ్ గాంధీ కూడా హాజరయ్యారు. ఆ సంవత్సరం సుమారు 30 మంది వ్యక్తులు, తొమ్మిది సంస్థలు ఈ అవార్డును, $R 100,000 చొప్పున బహుమతిని అందుకున్నాయి.

## మూలాలు

వర్గం:జీవిస్తున్న ప్రజలు
వర్గం:నారీశక్తి పురస్కార గ్రహీతలు
వర్గం:కోల్‌కతా వ్యక్తులు
జతిన్ పరంజపే

**జతిన్ పరంజపే**, భారతీయ క్రికెట్ ఆటగాడు. ఎడమచేతి వాటం బ్యాట్స్‌మన్ గా, స్లో లెఫ్ట్ ఆర్మ్ ఆర్థోడాక్స్ బౌలర్ గా రాణించాడు.

## జననం
జతిన్ పరంజపే 1972, ఏప్రిల్ 17న జన్మించాడు. జతిన్ తండ్రి వాసూ పరంజపే 1960లలో మాజీ రంజీ ట్రోఫీ ఆటగాడు, నేషనల్ క్రికెట్ అకాడమీలో ప్రఖ్యాత కోచ్. 

## వ్యక్తిగత జీవితం
సోనాలి బింద్రే సోదరి గంధాలి బెంద్రేని జతిన్ పరంజ్‌పే వివాహం చేసుకున్నాడు.

## క్రికెట్ రంగం
మిడిల్ ఆర్డర్ బ్యాట్స్‌మెన్ అయిన జతిన్ పరంజ్‌పే 1998లో అంతర్జాతీయ స్థాయిలో కొంతకాలం ఆడాడు. చీలమండ గాయం జాతీయజట్టు నుండి నిష్క్రమించాడు. 1991/92 సీజన్‌లో తన రంజీ అరంగేట్రం చేసిన జతిన్, ఏడు సంవత్సరాలు తరువాత జాతీయ సెలెక్టర్ల దృష్టిని ఆకర్షించాడు. నాలుగు రంజీ ట్రోఫీ ఔటింగ్‌లలో మొత్తం 606 పరుగులు చేశాడు, జాతీయ జట్టులో తనకు తానుగా చోటు దక్కించుకున్నాడు. పాకిస్తాన్ పర్యటనలో భారత "ఎ" జట్టులో భాగంగా ఉన్నాడు, అయితే అక్కడ అతను మంచి ప్రదర్శన చేయలేదు. కెన్యా, బంగ్లాదేశ్‌లతో కూడిన ముక్కోణపు సిరీస్‌లో మరొక వన్డేలో కూడా ఆడాడు.

టొరంటోలో జరిగిన సహారా కప్‌లో రన్-ఎ-బాల్‌లో అజేయంగా 23 పరుగులు చేసి ఓపెనింగ్ మ్యాచ్‌లో భారత్‌ను విజయపథంలో నడిపించాడు. రెండు మ్యాచ్ ల తర్వాత మైదానంలో తన చీలమండకు గాయం అవడంతో ఇంటికి తిరిగి వెళ్ళవలసి వచ్చింది. అప్పటినుండి దేశవాళీ క్రికెట్‌కే పరిమితమయ్యాడు. 1999/2000 సీజన్‌లో 50.15 సగటుతో 652 పరుగులు చేశాడుకానీ, సెలెక్టర్ల దృష్టిని ఆకర్షించడంలో విఫలమయ్యాడు. నైక్ ఫుట్‌బాల్ కోసం నెదర్లాండ్స్‌లో ఉన్న తర్వాత, జతిన్ 2014లో నైక్ క్రికెట్‌తో భారతదేశానికి తిరిగి వచ్చాడు.

2016, 2017లో భారతదేశ జాతీయ ఎంపిక ప్యానెల్‌లో సభ్యుడిగా ఉన్నాడు.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1972 జననాలు
వర్గం:భారతీయ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:ముంబై క్రికెట్ క్రీడాకారులు
చండీగఢ్ జిల్లా

**చండీగఢ్ జిల్లా**, భారతదేశం లోని చండీగఢ్ కేంద్రపాలిత ప్రాంతం మొత్తం ఒకే ఒక జిల్లాగా పరిగణింపబడుతుంది. చండీగఢ్ మొత్తం వైశాల్యం 4.47 చ.కి.మీ.విస్తీర్ణంలో విస్తరించి ఉంది. గ్రామీణ ప్రాంతం 109.53 కిమీ²తో కలుపుకుని పట్టణ ప్రాంతంతో సహా 114 కిమీ² విస్తీర్ణం కలిగి ఉంది. గ్రామాల విషయానికి వస్తే చండీగఢ్ జిల్లాలో దాదాపు 5 గ్రామాలు ఉన్నాయి. చండీగఢ్ జిల్లా పరిపాలనా ప్రయోజనాల కోసం తహసీల్‌లు / బ్లాక్‌లు / పంచాయితీ సమితులు/ కమ్యూనిటీ డెవలప్‌మెంట్ బ్లాక్‌లు (సి.డి. బ్లాక్‌లు) గా విభజించబడింది. భారతదేశంలో, బ్లాక్ లేదా సి.డి.బ్లాక్ తరచుగా తహసీల్ తర్వాత తదుపరి స్థాయి పరిపాలనా విభాగం. భారతదేశంలోని కొన్ని రాష్ట్రాల్లో సి.డి.బ్లాక్‌లు తహసీల్‌లకు సమానం.

సి.డి.బ్లాక్ అనేది భారతదేశంలో పరిపాలన, అభివృద్ధికి కేటాయించబడిన గ్రామీణ ప్రాంతం. ఈ ప్రాంతం పరిపాలన బ్లాక్ డెవలప్‌మెంట్ ఆఫీసర్ చే నిర్వహించబడుతుంది. ఒక సి.డి. బ్లాక్ అనేక గ్రామ పంచాయతీలను కలిగిఉంటుంది.వాటి పరిపాలన గ్రామ స్థాయిలో స్థానిక పరిపాలనా సంస్థ పర్వేక్షిస్తుంది చండీగఢ్ జిల్లాలో 1 తహసీల్‌లు ఉన్నాయి.

## చరిత్ర
భారతదేశంలో రాష్ట్రం లేదా కేంద్రపాలిత ప్రాంతం అంతా ఒకే జిల్లాగా కలిగి ఉండటం చండీగఢ్ జిల్లా ప్రత్వేకతగా చెప్పుకోవచ్చు. జిల్లా ముఖ్య పట్టణం చండీగఢ్ నగరం. చండీగఢ్ నగరం ఇది భారతదేశ మొదటి ప్రధానమంత్రి జవహర్ లాల్ నెహ్రూ కలల నగరం. ఇది ప్రసిద్ధ ఫ్రెంచ్ వాస్తుశిల్పి లే కార్బుసియర్ చేత ప్రణాళిక చేయబడింది. శివాలిక్స్ పాదాల వద్ద చిత్రపటంగా ఉంది, ఇది భారతదేశంలో ఇరవయ్యవ శతాబ్దంలో పట్టణ ప్రణాళిక, ఆధునిక వాస్తుశిల్పంలో అత్యుత్తమ ప్రయోగాలలో ఒకటిగా ప్రసిద్ధి చెందింది. చండీగఢ్ నగరం కోసం ఎంపిక చేసిన ప్రదేశానికి సమీపంలో ఉన్న "చండీ మందిర్" ఆలయం నుండి దాని పేరు వచ్చింది. దేవత 'చండీ', శక్తి దేవత, ఆలయానికి అవతల ఉన్న 'గర్' కోట కారణంగా ఈ నగరానికి "చండీఘర్-ది సిటీ బ్యూటిఫుల్" అనే పేరు వచ్చింది.

## జనాభా గణాంకాలు
2011 భారత జనాభా లెక్కల ప్రకారం చండీగఢ్‌లోని చండీగఢ్ జిల్లా మొత్తం జనాభా 10,55,450. వీరిలో 5,80,663 మంది పురుషులు కాగా, 4.74,787 మంది మహిళలు ఉన్నారు. 2011లో చండీగఢ్ జిల్లాలో మొత్తం 2.41,173 కుటుంబాలు నివసిస్తున్నాయి. చండీగఢ్ జిల్లా సగటు లింగ నిష్పత్తి 818. మొత్తం జనాభాలో 97.3% మంది పట్టణ ప్రాంతాల్లో నివసిస్తుండగా, 2.7% మంది గ్రామీణ ప్రాంతాల్లో నివసిస్తున్నారు. పట్టణ ప్రాంతాల్లో సగటు అక్షరాస్యత రేటు 86.2% కాగా, గ్రామీణ ప్రాంతాల్లో 80.7% ఉంది. అలాగే చండీగఢ్ జిల్లాలోని పట్టణ ప్రాంతాల లింగ నిష్పత్తి 822 కాగా గ్రామీణ ప్రాంతాల వారిది 690గా ఉంది. జిల్లాలో 0-6 సంవత్సరాల వయస్సు గల పిల్లల జనాభా 1,194,34 మంది ఉన్నారు. ఇది మొత్తం జనాభాలో 11% ఉంది. వారిలో 63,536 మంది మగ పిల్లలు కాగా, 55,898 మంది ఆడ పిల్లలు ఉన్నారు. చండీగఢ్ జిల్లాలోని సగటు లింగ నిష్పత్తి 818 ఉంది. జిల్లా మొత్తం అక్షరాస్యత రేటు 86.05%. చండీగఢ్ జిల్లాలో పురుషుల అక్షరాస్యత రేటు 80.14% ఉండగా, స్త్రీల అక్షరాస్యత రేటు 71.63% ఉంది.

## భౌగోళికం

జిల్లా పరిధి 114 చదరపు కి.మీ. విస్తీర్ణంలో విస్తరించి ఉంది.జిల్లా లోని ప్రజలు హిందీ, ఇంగ్లీష్, పంజాబీ మాట్లాడతారు. జిల్లా పరిధిలో మొత్తం 24 గ్రామాలు, ఒక నగరపాలక సంస్థ ఉన్నాయి.

## మూలాలు

## వెలుపలి లంకెలు

వర్గం:చండీగఢ్ జిల్లా
సంజయ్ రాల్

**సంజయ్ రాల్**, ఒడిషాకు చెందిన భారతీయ క్రికెట్ ఆటగాడు. కుడిచేతి వాటం బ్యాట్స్‌మన్, కుడిచేతి ఆఫ్‌బ్రేక్ బౌలర్ గా రాణించాడు.

## జననం
సంజయ్ రాల్ 1976, అక్టోబరు 6న ఒడిషాలోని కటక్లో జన్మించాడు.

## క్రికెట్ రంగం
సంజయ్ రౌల్ స్ట్రోక్‌ఫుల్ మిడిల్ ఆర్డర్ బ్యాట్స్‌మన్ గా రాణించాడు. 1998 ప్రారంభంలో పాకిస్తాన్‌లో భారతదేశం 'ఎ' పర్యటనలో భాగంగా అంతర్జాతీయ క్రికెట్ లోకి అడుగుపెట్టాడు. 1998లో టొరంటోలోని స్కేటింగ్ & కర్లింగ్ క్లబ్‌లో పాకిస్తాన్‌తో తన రెండు వన్డేలు ఆడాడు, కానీ రెండు మ్యాచ్‌లలో బాగా రాణించలేకపోయాడు.

దేశీయ సీజన్ 1996/97లో 644 పరుగులు చేసి 37 వికెట్లు తీసుకున్నాడు. ఒడిషా తరపున బ్యాటింగ్, బౌలింగ్ సగటులలో అగ్రస్థానంలో నిలిచాడు. ఓడిఏలో ప్రొఫెషనల్ మ్యాచ్ రిఫరీగా చేశాడు. త్రిపుర తరపున దేశవాళీ క్రికెట్ కూడా ఆడాడు. 1995/96 సంవత్సరంలో భారత జాతీయ అండర్-19 క్రికెట్ జట్టుకు కెప్టెన్‌గా, ఒడిశా క్రికెట్ జట్టుకు కెప్టెన్‌గా కూడా ఉన్నాడు.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1976 జననాలు
వర్గం:భారతీయ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:ఒడిశా క్రికెట్ క్రీడాకారులు
కురీపూజ శ్రీకుమార్

**కురీపుజ శ్రీకుమార్** (జననం 10 ఏప్రిల్ 1955, కేరళలోని కొల్లంలోని కురీపుజాలో  ) ఆధునికవాద అభిరుచులు కలిగిన ప్రముఖ మలయాళ కవి. అతని కవితా పుస్తకాలు *హబీబింటే దినక్కురిప్పుకల్*, 1984లో ప్రచురించబడిన అతని మొదటిది, *శ్రీకుమారింటే దుక్కంగళ్*, *రాహులన్ ఉరంగున్నిల్లా*, *అమ్మ మలయాళం*, కీజాలన్, *సూసైడ్ పాయింట్* . అతడు నాస్తికుడు.

## రచయితగా కెరీర్
అతను 1975లో కేరళ విశ్వవిద్యాలయం నుండి ఉత్తమ కవి పురస్కారం, మలయాళ కవిత్వానికి 1987 వైలోప్పిల్లి పురస్కారం,  2003 సంవత్సరానికి కేరళ సాహిత్య అకాడమీ శ్రీ పద్మనాభస్వామి అవార్డును బాల సాహిత్యంలో తన రచన *పెనంగున్ని* కోసం ఉత్తమ రచనగా గెలుచుకున్నాడు.  శ్రీపద్మనాభస్వామి అవార్డుకు హిందూ దేవుడి పేరు పెట్టడంతో దానిని స్వీకరించేందుకు నిరాకరించారు. 2011లో అతను తన రచన *కీజలన్* కోసం కేరళ సాహిత్య అకాడమీ అవార్డు (కవిత్వం) గెలుచుకున్నాడు. నాస్తికుడు, స్వేచ్ఛా-ఆలోచన సంస్థ అయిన నాస్తిక్ నేషన్, అతని కవితలలో ఒకదాని నుండి ఒక పోటిని సృష్టించింది, దానికి "ఏమిటి చెడు అలవాటు" కురీపుజ శ్రీకుమార్ కవిత.

## సాహిత్య రచనలు

* అమ్మ మలయాళం (అమ్మ తెలుగు)
* ఉప్ప (ఉప్ప)

* పెంగల్స్థాన్
* హబిబింటే దినక్కురిప్పుకల్

* శ్రీకుమారింటే దుక్కంగల్
* రాహులన్ ఉరంగున్నిల్లా

* చార్వాకన్ (చార్వాకన్)
* సూసైడ్ పాయింట్

* కీజాలన్ (కీళాలన్)
* ఇష్టముడికాయల్

* జెసి
* నటి రాత్రి
* రాహులన్ నిద్రపోతున్నారు

## మూలాలు

వర్గం:1955 జననాలు
వర్గం:జీవిస్తున్న ప్రజలు
వర్గం:కేరళ సాహిత్య అకాడమీ అవార్డు గ్రహీతలు
వర్గం:అబుదాబి శక్తి అవార్డు గ్రహీతలు
వర్గం:మలయాళ కవులు
వర్గం:కె
వర్గం:కేరళ వ్యక్తులు
గుల్ మొహమ్మద్

**గుల్ మొహమ్మద్** (1921 అక్టోబరు 15 - 1992 మే 8), భారత, పాకిస్తాన్‌ రెండు జట్ల తరఫునా ఆడిన టెస్ట్ క్రికెట్ ఆటగాడు. అతను లాహోర్‌లోని ఇస్లామియా కాలేజీలో చదువుకున్నాడు.

గుల్ మొహమ్మద్ 5' 5 ఎత్తున్న చిన్న వ్యక్తి. ఎడమచేతి వాటం బ్యాట్స్‌మన్, కవర్ స్థానంలో చక్కటి ఫీల్డర్. 17 సంవత్సరాల వయస్సులో తొలి ఫస్ట్ క్లాస్ ఆట ఆడాడు. బాంబే పెంటాంగ్యులర్‌లో తన మొదటి మ్యాచ్‌లో 95 పరుగులు చేశాడు. 1942/43లో, అతను బెంగాల్ సైక్లోన్ XIకి వ్యతిరేకంగా బీజాపూర్ ఫామిన్ XI తరపున 144 పరుగులు చేయడమే కాకుండా, విజయ్ హజారేతో కలిసి 302 పరుగులు జోడించాడు. స్లో, ఫ్లాట్ వికెట్‌పై ఇరు జట్లు కలిసి తొలి ఇన్నింగ్స్‌లో 1376 పరుగులు చేసారు.

రంజీ ట్రోఫీ ఫైనల్‌లో హోల్కర్‌పై బరోడా తరఫున అతను చేసిన 319 పరుగులే గుల్ మొహమ్మద్ యొక్క అత్యంత ప్రసిద్ధ ఇన్నింగ్స్. గుల్ 3 వికెట్లకు 91 పరుగుల వద్ద స్కోరు వద్ద విజయ్ హజారేతో కలిసి ఆట మొదలు పెట్టాడు. 533 నిమిషాల తర్వాత ఔట్ అయినప్పుడు, వారిద్దరూ 577 పరుగులు జోడించారు. అప్పటికి అది ఫస్ట్-క్లాస్ క్రికెట్‌లో ఏ వికెట్‌కైనా ప్రపంచ రికార్డు. పదిన్నర గంటల్లో హజారే 288 పరుగులు చేశాడు. ఆ ఇన్నింగ్స్‌లో వారు, లాలా అమర్‌నాథ్ రుసీ మోడీ ల మధ్య ఉన్న 410 పరుగుల భారత రికార్డును, ఫ్రాంక్ వోరెల్, క్లైడ్ వాల్‌కాట్‌ల మధ్య ఉన్న 574* ప్రపంచ రికార్డునూ అధిగమించారు.

గుల్ మొహమ్మద్ 1946లో ఇంగ్లండ్ లోను, 1947/48 లో ఆస్ట్రేలియాలోనూ పర్యటించి టెస్టు మ్యాచ్‌లు ఆడినా పెద్దగా విజయం సాధించలేదు. అడిలైడ్‌లో రెండో ఇన్నింగ్స్‌లో అతని అత్యధిక స్కోరు 34 కాగా, మరో ఎండ్‌లో హజారే తన రెండో సెంచరీని సాధించాడు. 1952/53లో, అతను ఇండియా తరఫున మొదటి సిరీస్‌లో రెండు టెస్టులలో పాకిస్తాన్‌తో ఆడాడు. కొంతకాలం, అతను లాంక్షైర్ లీగ్‌లో రామ్‌స్‌బాటమ్‌ జట్టులో ఆడాడు. 

అతను 1955లో పాకిస్తాన్ పౌరసత్వం తీసుకునే వరకు రంజీ ట్రోఫీలో ఆడాడు. 1956/57లో ఆస్ట్రేలియాకు వ్యతిరేకంగా పాకిస్తాన్ తరపున ఒక టెస్ట్ ఆడాడు, అక్కడ అతను 12, 27 నాటౌట్ పరుగులు చేసాడు.

ఆ తర్వాత క్రికెట్ అడ్మినిస్ట్రేషన్ వైపు మళ్లాడు. అతను 1987 వరకు లాహోర్‌లోని గడ్డాఫీ స్టేడియం డైరెక్టర్ బోర్డులో ఉన్నాడు. పంజాబ్ స్పోర్ట్స్ బోర్డులో క్రికెట్ కోచ్‌గా ఉన్నాడు. గుల్ మొహమ్మద్ కాలేయ క్యాన్సర్‌తో మరణించాడు.

## ప్రస్తావనలు

* మిహిర్ బోస్, *ఎ హిస్టరీ ఆఫ్ ఇండియన్ క్రికెట్*
* క్రిస్టోఫర్ మార్టిన్-జెంకిన్స్, *టెస్ట్ క్రికెటర్లలో ది కంప్లీట్ హూ*
* గుల్ మొహమ్మద్ రిమెమరింగ్  (10 సెప్టెంబర్ 2005న పునరుద్ధరించబడింది)
* క్రికెట్ ఆర్కైవ్ ప్రొఫైల్
* 577 స్టాండ్‌పై కథనం 
వర్గం:భారతీయ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
వర్గం:1992 మరణాలు
వర్గం:1921 జననాలు
వర్గం:Articles with hAudio microformats
ప్రియా సారయ్య

**ప్రియా సారయ్య (జననం 19 నవంబర్ 1984** ) ఒక భారతీయ నేపథ్య గాయని, బాలీవుడ్‌లో గీత రచయిత.ఆమె బాలీవుడ్, గుజరాతీ జానపద గీతాలకు ప్రత్యక్ష వేదిక గాయని కూడా.

## విద్య, ప్రారంభ జీవితం

### సంగీత విద్య
ప్రియా పంచల్  అని కూడా పిలువబడే ప్రియా సారయ్య ఆరేళ్ల వయసులో పాడటం ప్రారంభించింది.ఆమె ముంబైలోని గంధర్వ మహావిద్యాలయంలో హిందుస్థానీ క్లాసికల్ గాత్ర శిక్షణ తీసుకుంది.ఆమె ముంబైలోని లండన్ బ్రాంచ్‌లోని ట్రినిటీ కాలేజ్ ఆఫ్ మ్యూజిక్ నుండి పాశ్చాత్య సంగీతంలో శిక్షణ పొందింది.చైల్డ్ ఆర్టిస్ట్‌గా, ఆమె సంగీత దర్శకుడు  కళ్యాణ్‌జీ–ఆనంద్‌జీ బృందంతో విస్తృతంగా ప్రయాణించింది.లిటిల్ వండర్స్/లిటిల్ స్టార్స్, ప్రపంచవ్యాప్తంగా లైవ్ స్టేజ్ షోలలో ప్రదర్శన ఇచ్చింది.వారి దగ్గర శిక్షణ కూడా తీసుకుంది.

## వ్యక్తిగత జీవితం
ఆమె సచిన్-జిగర్ సంగీత ద్వయం సంగీత విద్వాంసుడు జిగర్ సారయ్యను వివాహం చేసుకుంది,బాలీవుడ్ పాటలకు ఆమె తరచుగా సహకరించింది కూడా.

## పాటలు

### గాయకురాలిగా బాలీవుడ్ ఫిల్మ్ సాంగ్స్

### గీత రచయితగా ఇతర పాటలు

## అవార్డులు, నామినేషన్లు

## మూలాలు
వర్గం:1984 జననాలు
వర్గం:జీవిస్తున్న ప్రజలు
వర్గం:భారతీయ మహిళా నేపథ్య గాయకులు
వర్గం:మహారాష్ట్రకు చెందిన మహిళా సంగీత విద్వాంసులు
వర్గం:21వ శతాబ్దపు భారతీయ మహిళా గాయకులు
డాకి

డాకి భారతదేశం, మేఘాలయ రాష్ట్రం, పశ్చిమ జైంతియా హిల్స్ జిల్లాలోని పట్టణం.
## భౌగోళికం
ఇది భారతదేశం-బంగ్లాదేశ్ మధ్య సరిహద్దులో 25°11′0″N అక్షాంశం, 92°1′0″E రేఖాంశం వద్ద ఉంది.

## చెక్ పోస్ట్
డాకి ఇంటిగ్రేటెడ్ చెక్ పోస్ట్ లేదా డాకి సరిహద్దు క్రాసింగ్ అనేది భారతదేశం, మేఘాలయ రాష్ట్రం, పశ్చిమ జైంతియా హిల్స్ జిల్లాలో భారతదేశం-బంగ్లాదేశ్ మధ్య ఉన్న కొన్ని రహదారి సరిహద్దు క్రాసింగ్‌లలో ఇది ఒకటి, డాకి-తమబిల్ రోడ్డు భారతదేశం, బంగ్లాదేశ్ మధ్య సరిహద్దు దాటుతుంది. ఇది ప్రధానంగా బంగ్లాదేశ్‌కు బొగ్గు రవాణా చేయడానికి ఉపయోగించబడుతుంది. ప్రతిరోజూ దాదాపు 500 ట్రక్కులు సరిహద్దును దాటుతాయి.

ప్రతిరోజూ ఉదయం షిల్లాంగ్‌లోని బడా బజార్ నుండి డాకీ బోర్డర్ పోస్ట్‌కి వెళ్లడానికి అనేక ప్రైవేట్ రవాణా సేవలు అందుబాటులో ఉంటాయి. షిల్లాంగ్ నుండి 70 కిలోమీటర్ల (43 మైళ్ళు) వరకు బస్సులు కూడా అందుబాటులో ఉంటాయి. మరోవైపు బంగ్లాదేశ్‌లోని తమబిల్ బస్ స్టేషన్ 1.5 కిలోమీటర్ల (0.93 మైళ్ళు) దూరంలో ఉంది, సాధారణ బస్సు సర్వీసు కోసం సిల్హెట్ 55 కిలోమీటర్ల (34 మైళ్ళు) దూరంలో ఉంది.

## పర్యాటక ప్రదేశాలు
డాకి వంతెన అనేది ఒక వేలాడే వంతెన ఇది ఉమాంగోట్ నదిపై ఉంది. దీనిని 1932 సంవత్సరంలో బ్రిటిష్ వారు నిర్మించారు.

## మూలాలు

వర్గం:మేఘాలయ
వర్గం:భారతదేశం
సుధాకర్ రావు

**రామచంద్ర సుధాకర్ రావు,** కర్ణాటకకు చెందిన మాజీ భారత క్రికెట్ ఆటగాడు. కర్ణాటక తరపున దేశవాళీ క్రికెట్ ఆడాడు. 1976లో న్యూజిలాండ్‌కి వ్యతిరేకంగా భారతదేశం తరపున అంతర్జాతీయ వన్డే మ్యాచ్ ఆడాడు.

## జననం
రామచంద్ర సుధాకర్ రావు 1952, ఆగస్టు 8న కర్ణాటకలోని బెంగళూరులో జన్మించాడు. సుధాకర్ రావు బసవనగుడిలో పెరిగి నేషనల్ స్కూల్‌లో చదివాడు. సుధాకర్ రాష్ట్ర పాఠశాలలకు మంచి స్కోర్ సాధించి సౌత్ జోన్ స్కూల్స్ వైపు అడుగుపెట్టాడు. బెంగుళూరులోని ఏపిఎస్ కళాశాలలో చేరాడు.

## క్రికెట్ రంగం
తన పాఠశాల సమీపంలోని మైదానానికి దగ్గరగా ఉంటూ టెన్నిస్ బాల్‌తో క్రమం తప్పకుండా క్రికెట్ ఆడేవాడు. పాఠశాల క్రీడా కార్యదర్శి స్వామి ఒక సెషన్‌లో సుధాకర్ బ్యాటింగ్‌ను చూసి, స్కూల్ టీమ్‌లోకి ఎంపిక చేశాడు. ప్రత్యర్థి పాఠశాలతో ఆడమని ఆదేశించాడు. సుధాకర్ మ్యాటింగ్ వికెట్‌పై ఆడడం, క్రికెట్ బాల్‌ను హ్యాండిల్ చేయడం అదే మొదటిసారి. వంద పరుగులు చేసి గుర్తింపు పొందాడు.

పాఠశాల రోజుల నుండి గుండప్ప విశ్వనాథ్‌కు గొప్ప ఆరాధకుడైన సుధాకర్ రావు తన బ్యాటింగ్‌ను విశ్వనాథ్ వ్యవహారశైలిలో ఆడాడు. విశ్వనాథ్ అడుగుజాడల్లోకి రాకముందే సుధాకర్, వివి పురం క్రికెట్ క్లబ్‌లో తన క్లబ్‌లో అరంగేట్రం చేసాడు. స్పార్టాన్స్ క్రికెట్ క్లబ్‌లో చేరాడు. 
## రంజీ క్రికెట్
కళాశాలలో చివరి సంవత్సరంలో ఉండగా 1972లో కేరళతో జరిగిన రంజీ ట్రోఫీలో అరంగేట్రం చేసాడు. 1975-76 సీజన్‌లో ఐదు ఇన్నింగ్స్‌ల్లో 449 పరుగులు చేశాడు. అతను అహ్మదాబాద్‌లో బిషన్ సింగ్ బేడీ ఉన్న రెస్ట్ ఆఫ్ ఇండియా జట్టుపై సెంచరీ చేశాడు. ఈ సీజన్‌లో హైదరాబాద్‌పై డబుల్ సెంచరీ కూడా సాధించాడు. తన తల్లి తేలికపాటి స్ట్రోక్‌తో ఆసుపత్రిలో చేరిందని అతనికి వార్తలు వచ్చాయి, కానీ అతను ఆటను కొనసాగించాడు. చివరికి అతను న్యూజిలాండ్ పర్యటన కోసం భారత క్రికెట్ జట్టుకు ఎంపికయ్యాడు.

## అంతర్జాతీయ క్రికెట్
1976లో న్యూజిలాండ్ పర్యటనలో భారత జట్టుకు ఎంపికయ్యాడు. హామిల్టన్‌లో నార్తర్న్ డిస్ట్రిక్ట్‌పై 32, 25 పరుగులతో ప్రారంభించాడు. డునెడిన్‌లో ఒటాగోపై 34, 6తో దానిని కొనసాగించాడు. న్యూజిలాండ్‌తో ఈడెన్ పార్క్‌లో తన అంతర్జాతీయ వన్డేల్లోకి అరంగేట్రం చేశాడు. 35 ఓవర్లలో 236 పరుగులను ఛేదించేందుకు భారత్ కష్టపడుతుండగా అతను 4 పరుగులకే రనౌట్ అయ్యాడు, ఆ తరువాత మళ్ళీ భారత్ తరపున ఆడలేదు.

తదుపరి వెస్టిండీస్ పర్యటనకు ఎంపికైన సుధాకర్ రావు, సైడ్ గేమ్‌లలో పోరాడాడు. తగినంత పరుగులు చేయలేదు.

## పదవీ విరమణ
సుధాకర్ రావు కర్ణాటక జట్టులో ఎక్కువకాలం కొనసాగాడు. 1973-74, 1977-78, 1982-83లో రంజీ ట్రోఫీని గెలుచుకున్న రాష్ట్ర జట్టులో సభ్యుడిగా ఉన్నాడు. పదవీ విరమణ చేసినప్పుడు, జాతీయ పోటీలో 40.82 సగటుతో 3021 పరుగులు చేశాడు. సుధాకర్ రావు కర్ణాటక రాష్ట్ర క్రికెట్ సంఘం కార్యదర్శిగా కూడా ఉన్నాడు.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1952 జననాలు
వర్గం:కర్ణాటక క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:కర్ణాటక వ్యక్తులు
రణధీర్ సింగ్

**రణధీర్ సింగ్** (1957, ఆగస్టు 16 - 2023, మార్చి 8) ఢిల్లీకి చెందిన భారతీయ క్రికెట్ ఆటగాడు. 1981, 1983లో ఇంగ్లాండ్, వెస్టిండీస్‌పై భారతదేశం తరపున రెండు వన్డేలు ఆడాడు.

## జననం
రణధీర్ సింగ్ 1957 ఆగస్టు 16న ఢిల్లీలో జన్మించాడు.

## క్రికెట్ రంగం
కుడిచేతి వాటం బ్యాటింగుతో, కుడిచేతి ఫాస్ట్ మీడియం బౌలింగుతో రాణించాడు.

1981 నవంబరు 25న అహ్మదాబాదు వేదికగా ఇంగ్లాండ్ తో జరిగిన వన్డేతో అంతర్జాతీయ క్రికెట్ లోకి అడుగుపెట్టాడు. 1983, డిసెంబరు 17న గౌహతి వేదికగా వెస్టిండీస్‌ జరిగిన వన్డేలో చివరిసారిగా ఆడాడు.

1978/79 - 1988/89 మధ్యకాలంలో ఫస్ట్ క్లాస్ క్రికెట్ లో 65 మ్యాచ్ లలో 647 పరుగులు చేశాడు. అత్యధిక స్కోర్ 45 (నాటౌట్) చేశాడు. 10,610 బంతులు వేసి 5,388 పరుగులు ఇచ్చి, 146 వికెట్లు తీశాడు. అత్యుత్తమ బౌలింగ్ 6/95.

1979/80 - 1988/89 మధ్యకాలంలో లిస్ట్ ఎ క్రికెట్ లో 23 మ్యాచ్ లలో 79 పరుగులు చేశాడు. అత్యధిక స్కోర్ 30 (నాటౌట్) చేశాడు. 1,077 బంతులు వేసి 765 పరుగులు ఇచ్చి, 28 వికెట్లు తీశాడు. అత్యుత్తమ బౌలింగ్ 3/18.

## మరణం
రణధీర్ సింగ్ తన 65 సంవత్సరాల వయస్సులో 2023, మార్చి 8న జార్ఖండ్ లోని జంషెడ్‌పూర్‌లో మరణించాడు.

## మూలాలు

వర్గం:1957 జననాలు
వర్గం:2023 మరణాలు
వర్గం:ఢిల్లీ వ్యక్తులు
వర్గం:ఢిల్లీ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
అతుల్ బెదాడే

**అతుల్ చంద్రకాంత్ బెదాడే**, మహారాష్ట్రకు చెందిన మాజీ భారత క్రికెట్ ఆటగాడు. బరోడా తరపున దేశీయ క్రికెట్ ఆడిన అతుల్, 13 అంతర్జాతీయ వన్డే మ్యాచ్ లలో భారతదేశానికి ప్రాతినిధ్యం వహించాడు.

## జననం
అతుల్ 1996, జూన్ 24న మహారాష్ట్రలోని ముంబైలో జన్మించాడు.

## క్రికెట్ రంగం
1994లో షార్జాలో యునైటెడ్ అరబ్ ఎమిరేట్స్ తో తన అరంగేట్రం చేసిన అతుల్, క్రికెట్ బాల్‌లో పెద్ద హిట్టర్ గా, అటాకింగ్ బ్యాట్స్‌మెన్‌గా ఘనత పొందాడు. 90వ దశకం ప్రారంభంలో భారత క్రికెట్ సర్కిల్‌లలో గట్టిగా కొట్టగల బ్యాట్స్‌మెన్ కోసం వచ్చిన పిలుపులో అతుల్ కి అవకాశం లభించింది. అయితే అతనిపై సిక్సర్లు కొట్టాలనే ఒత్తిడి చాలా ఎక్కువగా ఉండేది. షార్జాలో పాకిస్తాన్‌తో జరిగిన అదే సిరీస్‌లో అతను తన సామర్థ్యాన్ని ప్రదర్శించినప్పటికీ (భారత్ ఆ మ్యాచ్‌లో ఓడిపోయింది), అతనికి ఇచ్చిన ఇతర అవకాశాలలో అతని హిట్టింగ్ చాలా తక్కువ ఉంది. దాంతో వెంటనే తొలగించబడిన అతుల్ కు మళ్ళీ అవకాశం రాలేదు. 1994, నవంబరు 11న జైపూర్ వేదికగా వెస్టిండీస్ తో జరిగిన మ్యాచ్ లో చివరిసారిగా ఆడాడు.

## పదవి విరమణ తర్వాత
అతుల్ వివిధ హోదాల్లో క్రికెట్‌లో పాలుపంచుకున్నాడు. 2006లో బోర్డ్ ఆఫ్ కంట్రోల్ ఫర్ క్రికెట్ ఇన్ ఇండియా మాజీ క్రికెటర్ల కోసం ప్రమోట్ చేస్తున్న అంపైర్ల పరీక్షకు హాజరైన ముప్పై ఐదు మంది మాజీ ఫస్ట్-క్లాస్ క్రికెటర్లలో అతనే ఏకైక భారత మాజీ ఆటగాడు. ఏడు సంవత్సరాల తర్వాత 2013లో, బిసిసిఐ క్యూరేటర్స్ సర్టిఫికేషన్ కోర్సులో ఉత్తీర్ణత సాధించిన ఏకైక భారత మాజీ ఆటగాడిగా అతుల్ మరొక 'మొదటి' రికార్డును సృష్టించాడు. అతుల్ బిసిసిఐ - నేషనల్ క్రికెట్ అకాడమీ నుండి డబుల్ కోచింగ్ సర్టిఫికేట్ కూడా కలిగి ఉన్నాడు.

## రాజకీయాలు
2010 సెప్టెంబరులో అతుల్ భారతీయ జనతా పార్టీ టికెట్‌పై వడోదర మున్సిపల్ కార్పొరేషన్ ఎన్నికలలో వార్డు నంబరు 20 నుండి పోటీ చేశాడు. బిజెపిలో చురుకుగా పాల్గొన్న అతుల్, రాష్ట్రీయ స్వయంసేవక్ సంఘ్ క్రీడా విభాగమైన క్రీడా భారతిలో కీలక సభ్యుడిగా కూడా ఉన్నాడు.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1966 జననాలు
వర్గం:ముంబై క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:మహారాష్ట్ర క్రికెట్ క్రీడాకారులు
వర్గం:మహారాష్ట్ర వ్యక్తులు
పంకజ్ ధర్మాని

**పంకజ్ ధర్మాని**, ఢిల్లీకి చెందిన మాజీ భారత క్రికెట్ ఆటగాడు. పంజాబ్ తరపున దేశవాళీ క్రికెట్ ఆడాడు.1996లో దక్షిణాఫ్రికాపై భారతదేశం తరపున ఒకేఒక్క అంతర్జాతీయ వన్డే మ్యాచ్ ఆడాడు.

## జననం
పంకజ్ 1974, సెప్టెంబరు 27న ఢిల్లీలో జన్మించాడు.

## క్రికెట్ రంగం
పంకజ్ ధర్మాని పంజాబ్ తరఫున 1992–93 రంజీ ట్రోఫీ ఫైనల్‌లో మహారాష్ట్రపై జరిగిన మ్యచ్ తో అరంగేట్రం చేశాడు. 1994-95 సీజన్‌లో మాత్రమే రాష్ట్ర జట్టులో తన స్థానాన్ని సుస్థిరం చేసుకున్నాడు. బ్యాట్‌తో, స్టంప్‌ల వెనుక స్థిరమైన ప్రదర్శనల తర్వాత 1996లో టైటాన్ కప్ కోసం భారత జట్టుకు ఎంపికయ్యాడు. తను ఆడిన ఒక్క మ్యాచ్ విఫలమయ్యాడు, కానీ దక్షిణాఫ్రికా పర్యటనకు బ్యాట్స్‌మెన్‌గా ఎంపికయ్యాడు. తనకు లభించిన పరిమిత అవకాశాలలో పెద్దగా రాణించలేకపోవడంతో జట్టులో స్థానం కోల్పోయాడు.

పంకజ్ రాష్ట్ర రంజీ జట్టులో రెగ్యులర్‌గా కొనసాగాడు. పరుగులు చేయడంలో తన సామర్థ్యాన్ని ప్రదర్శించడమేకాకుండా, క్రీజులో ఎక్కువ గంటలు గడిపి భారీగా స్కోర్ చేయగల స్వభావాన్ని ప్రదర్శించాడు. 1999-2000 ఫస్ట్ క్లాస్ సీజన్‌లో 13 మ్యాచ్‌ల్లో 1194 పరుగులు చేశాడు. రంజీ ట్రోఫీలోనే 10 మ్యాచ్‌ల నుండి 70, 305 నాటౌట్, 202 నాటౌట్, 101 స్కోర్‌లతో 830 పరుగులు చేశాడు. ఇందులో ఔట్‌ కాకుండానే 608 పరుగులు కూడా ఉంది. పంజాబ్ 2007 రంజీ ట్రోఫీ సీజన్ ఓపెనర్‌లో ఆంధ్రతో జరిగిన పోటీలో పంకజ్ తన రాష్ట్రం తరపున అత్యధిక పరుగులు చేసిన ఆటగాడిగా నిలిచాడు. 2008లో తొలిసారిగా జరిగిన ఐపిఎల్ లో అతను కింగ్స్ XI పంజాబ్ జట్టుకు ఆడాడు.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1974 జననాలు
వర్గం:ఢిల్లీ వ్యక్తులు
వర్గం:ఢిల్లీ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:పంజాబ్ క్రికెట్ క్రీడాకారులు
అరుంధతి రెడ్డి

**అరుంధతి రెడ్డి**, తెలంగాణకు చెందిన భారతీయ క్రికెట్ క్రీడాకారిణి. 2018 ఆగస్టులో శ్రీలంక మహిళలతో జరిగిన సిరీస్ కోసం భారత మహిళల జట్టుకు ఎంపికైంది. 2018, సెప్టెంబరు 19న శ్రీలంక మహిళలపై భారతదేశం తరపున మహిళల ట్వంటీ20 అంతర్జాతీయ క్రికెట్ లోకి అరంగేట్రం చేసింది.

## జననం
అరుంధతి రెడ్డి 1997, అక్టోబరు 4న తెలంగాణలోని హైదరాబాదులో జన్మించింది.

## క్రికెట్ రంగం
2018, అక్టోబరులో వెస్టిండీస్‌లో జరిగిన 2018 ఐసీసీ ఉమెన్స్ వరల్డ్ ట్వంటీ20 టోర్నమెంట్‌లో భారత జట్టుకు ఎంపికైంది. 2020, జనవరిలో ఆస్ట్రేలియాలో జరిగే 2020 ఐసీసీ మహిళల టీ20 ప్రపంచ కప్‌లో భారత జట్టులో చోటు దక్కించుకుంది.

2021 మేలో ఇంగ్లండ్ మహిళల క్రికెట్ జట్టుతో జరిగిన వన్-ఆఫ్ మ్యాచ్ కోసం భారత టెస్ట్ జట్టులో ఎంపికైంది.

## మూలాలు

## బయటి లింకులు

* 

వర్గం:జీవిస్తున్న ప్రజలు
వర్గం:1997 జననాలు
వర్గం:హైదరాబాదు జిల్లా మహిళలు
వర్గం:క్రికెట్ క్రీడాకారులు
వర్గం:హైదరాబాదు జిల్లా మహిళా క్రీడాకారులు
వర్గం:భారతీయ మహిళా క్రికెట్ క్రీడాకారులు
హృత దుర్గులే

**హృతా దుర్గులే** (జననం 1993 సెప్టెంబరు 12) భారతీయ నటి, ఆమె ప్రధానంగా మరాఠీ భాషలో టెలివిజన్, ఫిల్మ్ ప్రొడక్షన్‌లలో పనిచేస్తుంది. ఆమె ఫిల్మ్‌ఫేర్ మరాఠీ అవార్డుతో సహా అనేక ప్రశంసలను అందుకుంది. ఆమె అత్యంత ప్రజాదరణ పొందిన మరాఠీ టెలివిజన్ నటీమణులలో ఒకరిగా స్థిరపడింది.

స్టార్ ప్రవాలో ప్రసారమైన దూర్వా (2013)తో ఆమె టెలివిజన్ అరంగేట్రం చేసింది. అనన్య అనే మరాఠీ చిత్రంతో సినిమా రంగంలో అడుగుపెట్టింది. జీ యువ ఫుల్పఖరులో వైదేహి పాత్రతో ఆమె ప్రాముఖ్యతను సంతరించుకుంది.

2020లో, ఆమె సోనీ మరాఠీ ప్రసారంచేసిన సింగింగ్ రియాలిటీ షో సింగింగ్ స్టార్‌ని హోస్ట్ చేసింది. ఆమె జీ మరాఠీలోని మన్ ఉడు ఉడు ఝలాలో దీపికా దేశ్‌పాండే పాత్రను కూడా పోషించింది.

2019లో, ఆమె మరాఠీ టెలివిజన్‌లో అత్యంత ఆకర్షణీయమైన మహిళగా వర్ణించబడింది. ఆమె మరాఠీ టెలివిజన్ 2018లో టైమ్స్ ఆఫ్ ఇండియా టాప్ 15 అత్యంత కావాల్సిన మహిళలలో మొదటి స్థానంలో నిలిచింది. టైమ్స్ ఆఫ్ ఇండియా 2020లో ఆమె రెండవ స్థానంలో నిలిచింది. ఆమె అత్యంత ప్రజాదరణ పొందిన మరాఠీ టెలివిజన్ నటీమణులలో ఒకరు.

ఆమె మహారాష్ట్రలో సుప్రసిద్ధ టీవీ సీరియల్ నటి, మరాఠీ పరిశ్రమలో "మహారాష్ట్ర చి క్రష్" అని పిలుస్తారు. ఆమె 2022లో టాప్ 5 మరాఠీ టెలివిజన్ నటిలో మొదటి స్థానంలో ఉంది.

## బాల్యం, విద్యాభ్యాసం
హృతా దుర్గులే 1993 సెప్టెంబరు 12న జన్మించింది. ఆమె వాస్తవానికి రత్నగిరికి చెందినది కానీ ముంబైలో పెరిగింది. ముంబైలోని మాతుంగాలో రామ్‌నారాయణ్ రుయా కళాశాలలో విద్యను పూర్తి చేసింది. ప్రస్తుతానికి, ఆమె థానేలో నివసిస్తోంది.

## కెరీర్
కాస్టింగ్ డైరెక్టర్ రసిక దేవధర్ తన రాబోయే షో కోసం కొత్త వారిని వెతుకుతున్నాడని తెలుసుకున్న ఆమె తన కెరీర్‌ను పుడ్చా పాల్‌తో కలిసి అసిస్టెంట్ డైరెక్టర్‌గా ప్రారంభించింది. స్టార్ ప్రవాహలో ప్రసారమైన దుర్వాలో ఆమె ఎంపికైన తర్వాత టైటిల్ రోల్ కోసం ఆమె ఆడిషన్ చేయబడింది. 2017లో, జీ యువాలో ప్రసారమైన ఫుల్పఖరులో ఆమె నటించింది, ఇది దాదాపు 2.5 సంవత్సరాల పాటు కొనసాగింది. 2018లో, ఆమె ఉమేష్ కామత్, రిషి మనోహర్, ఆర్తీ మోర్‌లతో కలిసి దాదా ఏక్ గుడ్ న్యూస్ అహే అనే నాటకంలో పాత్రను పోషించడం ప్రారంభించింది. ఈ నాటకాన్ని ప్రియా బాపట్ నిర్మించారు. ఆమె స్ట్రాబెర్రీ షేక్‌లో మృణ్మయీ (అకా చియు) పాత్రను పోషించింది. ఈ షార్ట్ ఫిల్మ్ కోవిడ్ మహమ్మారి మధ్య ZEE5 ప్రీమియంలో విడుదలైంది.

2020లో, ఆమె సోనీ మరాఠీలో ప్రసారమైన సింగింగ్ స్టార్ షోను హోస్ట్ చేసింది. సింగింగ్ స్టార్ హోస్ట్‌గా ఆమెది మొదటి ప్రయత్నం.

రవి జాదవ్ నిర్మించిన అనన్యతో ఆమె మరాఠీ చిత్ర పరిశ్రమలో అడుగుపెట్టింది. ఈ చిత్రం 2022 జూలై 22న విడుదలైంది. ఆమె సువ్రత్ జోషితో పాటు డ్యూయెట్ అనే కొత్త వెబ్ సిరీస్‌లో కూడా భాగం. డ్యూయెట్ ఇంకా విడుదల కాలేదు. ఆమె 2021 నుండి 2022 వరకు జీ మరాఠీలో ప్రసారమైన మన్ ఉడు ఉడు ఝలాలో దీపికా దేశ్‌పాండే పాత్రను పోషించింది. ఆమె 2022 జూలై 29న విడుదలైన మరాఠీ చిత్రం టైంపాస్ 3లో కూడా నటించింది.

## వ్యక్తిగత జీవితం
ఆమె 2022 మే 18న టీవీ, చిత్ర దర్శకుడు ప్రతీక్ షాను వివాహం చేసుకుంది.

## మూలాలు
వర్గం:ఇండియన్ సోప్ ఒపెరా నటీమణులు
వర్గం:భారతీయ టెలివిజన్ నటీమణులు
వర్గం:భారతీయ సినిమా నటీమణులు
వర్గం:మరాఠీ టెలివిజన్‌ నటీమణులు
వర్గం:1994 జననాలు
వర్గం:మరాఠీ సినిమా నటీమణులు
వర్గం:మరాఠీ థియేటర్‌ నటీమణులు
లిస్ట్ ఎ క్రికెట్

**లిస్ట్ ఎ క్రికెట్** అనేది క్రికెట్‌లో పరిమిత-ఓవర్ల (వన్-డే) రూపంలో జరిగే మ్యాచ్‌ల వర్గీకరణ. ఈ వర్గం లోకి వచ్చే గేమ్‌లు జరిగే వ్యవధి ఎనిమిది గంటల వరకు ఉంటుంది. లిస్ట్ ఎ క్రికెట్‌లో వన్ డే ఇంటర్నేషనల్ (ODI) మ్యాచ్‌లు, వివిధ దేశీయ పోటీలూ ఉంటాయి, దీనిలో ఒక్కో జట్టు ఆడే ఇన్నింగ్స్‌లో ఓవర్ల సంఖ్య నలభై నుండి అరవై వరకు ఉంటుంది. అలాగే అధికారికంగా వన్‌డే హోదాను సాధించని దేశాలతో కూడిన కొన్ని అంతర్జాతీయ మ్యాచ్‌లు కూడా ఉంటాయి. ఫస్ట్-క్లాస్, ట్వంటీ 20 క్రికెట్‌తో పాటు, అంతర్జాతీయ క్రికెట్ కౌన్సిల్ గుర్తింపు పొందిన మూడు ప్రధాన క్రికెట్ రూపాలలో లిస్ట్ ఎ ఒకటి.  2021 నవంబరులో ICC, మహిళల క్రికెట్‌కు కూడా లిస్ట్ ఎ స్థితిని ఇచ్చి, గతంలో జరిగిన మ్యాచ్‌లకు కూడా వర్తింపజేసి, దానిని పురుషుల ఆటతో సమం చేసింది.  

## స్థితి
చాలా టెస్ట్ క్రికెట్ దేశాల్లో దేశీయ లిస్ట్ ఎ పోటీలు ఉన్నాయి. లిస్ట్ ఎ క్రికెట్‌లో ఓవర్ల సంఖ్య ఒక్కో జట్టుకూ నలభై నుండి అరవై ఓవర్ల వరకు ఉంటుంది, ఎక్కువగా యాభై ఓవర్లు ఉంటాయి.

క్రికెట్ మ్యాచ్‌లను "లిస్ట్ ఎ"గా వర్గీకరించడాన్ని అంతర్జాతీయ క్రికెట్ కౌన్సిల్ 2006 వరకు అధికారికంగా ఆమోదించలేదు. ఈ వర్గీకరణను ఫస్ట్-క్లాస్ మ్యాచ్‌లకు నిర్ణయించిన విధంగానే నిర్ణయిస్తుంది.

ఫస్ట్-క్లాస్ క్రికెట్‌కు సమానమైన వర్గీకరణను వన్‌డే ఇంటర్నేషనల్‌ మ్యాచిలకు కూడా ఇవ్వడం కోసం, క్రికెట్ గణాంకవేత్తలు, చరిత్రకారుల సంఘం ఈ వర్గాన్ని సృష్టించింది. ప్రతి దేశంలో కొంత ముఖ్యమైన వన్డే పోటీలను, పర్యాటక టెస్టు జట్టుతో జరిగే మ్యాచ్‌లనూ మాత్రమే ఇందులో చేర్చారు. ఈ వర్గీకరణ చేసినది ఫిలిప్ బెయిలీ.

మ్యాచ్‌లను మూడు విభాగాలుగా చేసారు:

* తుది జాబితాలో చేర్చవలసిన మ్యాచ్‌లు లిస్ట్ ఎ లో ఉంటాయి.
* ఆటగాళ్ళు ఫస్ట్-క్లాస్ ప్రమాణాల్లో ఉంటారు గానీ, మ్యాచ్‌కి మాత్రం ఆ హోదా ఉండదు. ఇవి లిస్ట్ B లో ఉంటాయి. (ఉదా. ఎగ్జిబిషన్ మ్యాచ్‌లు).
* గతంలో లిస్ట్ ఎ మ్యాచ్‌లు ఆడిన జట్టు ఆడే ఇతర మ్యాచ్‌ల జాబితా లిస్ట్ C లో ఉంటాయి.

### లిస్ట్ ఎగా అర్హత పొందే మ్యాచ్‌లు

* వన్డే ఇంటర్నేషనల్స్ (వన్‌డేలు)
* కొన్ని ఇతర అంతర్జాతీయ మ్యాచ్‌లు
* 12 ICC పూర్తి సభ్యులు ఆడే ప్రీమియర్ వన్డే టోర్నమెంట్లు
* ప్రధాన ఫస్ట్-క్లాస్ జట్లతో పర్యాటక టెస్టు జట్టు ఆడే అధికారిక మ్యాచ్‌లు
* ICC క్రికెట్ వరల్డ్ కప్ ఛాలెంజ్ లీగ్‌లోను ఆ పైనా, గతంలో ICC వరల్డ్ క్రికెట్ లీగ్‌లో పై స్థాయిలలోనూ ఆడిన మ్యాచ్‌లు

### లిస్ట్ ఎగా అర్హత పొందని మ్యాచ్‌లు

* ట్వంటీ 20 క్రికెట్, అంతర్జాతీయ టి20 లతో సహా. వీటిని విడిగా వర్గీకరించారు
* ప్రపంచ కప్‌లో ఆడే వార్మప్ మ్యాచ్‌లు
* ఇతర పర్యాటక మ్యాచ్‌లు (ఉదాహరణకు, ప్రధాన దేశీయ ఫస్ట్-క్లాస్ పోటీలో భాగం కాని, విశ్వవిద్యాలయాల జట్ల వంటి ఫస్ట్-క్లాస్ జట్లకు వ్యతిరేకంగా ఆడే మ్యాచ్‌లు)
* పండుగ, స్నేహపూర్వక మ్యాచ్‌లు
* ప్రామాణిక పరిస్థితుల్లో ఆడని మ్యాచ్‌లు (ఉదాహరణకు, ఒక్కో వైపు 11 కంటే ఎక్కువ మంది ఆటగాళ్లు ఉండడం)

## మొదటి లిస్ట్ ఎ మ్యాచ్
1963 మేలో జిల్లెట్ కప్ ప్రిలిమినరీ రౌండ్‌లో లాంకషైర్, లీసెస్టర్‌షైర్ మధ్య జరిగిన మ్యాచ్‌ని మొట్టమొదటి 'లిస్ట్ ఎ' గేమ్‌గా గుర్తించారు. ప్రతి జట్టు 65 ఓవర్ల పాటు బ్యాటింగ్ చేయగా, ఒక్కొక్క బౌలరుకు 15 ఓవర్ల పరిమితి విధించారు.

## ఇవి కూడా చూడండి

* ఫస్ట్ క్లాస్ క్రికెట్
*

## మూలాలు

వర్గం:క్రికెట్
బసేరి శాసనసభ నియోజకవర్గం

**బసేరి శాసనసభ నియోజకవర్గం** రాజస్థాన్ రాష్ట్రంలోని నియోజకవర్గాలలో ఒకటి. ఈ నియోజకవర్గం ధౌల్‌పూర్ జిల్లా, కరౌలి - ధౌల్‌పూర్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:రాజస్థాన్ శాసనసభ నియోజకవర్గాలు
ఎం. ఆర్. రాఘవ వారియర్

**ఎం. ఆర్. రాఘవ వారియర్** (జననం 15 జనవరి 1936), **ఎం. ఆర్. రాఘవ వారియర్** కూడా ఒక భారతీయ శిలాశాసన శాస్త్రవేత్త, చరిత్రకారుడు, గతంలో కేరళకు చెందిన కాలికట్ విశ్వవిద్యాలయంలో ప్రొఫెసర్. అతను ప్రస్తుతం కేరళలోని చెలియా, ఎడక్కుళం- కోయిలాండిలో నివసిస్తున్నాడు.    వేరియర్‌ను రాజకీయ విశ్లేషకులు సాధారణంగా ఎడమ చరిత్రకారుడిగా పరిగణిస్తారు. 2018లో, శబరిమల అయ్యప్ప ఆలయ సంప్రదాయానికి సంబంధించి నకిలీ రాగి పలకల ప్రామాణికతను తప్పుగా నిరూపించేందుకు కేరళ వామపక్ష ప్రభుత్వ అగ్రనేతలతో కలిసి కుట్ర పన్నాడు. 

## చదువు
వేరియర్ 1972లో కాలికట్ విశ్వవిద్యాలయం నుండి పట్టభద్రుడయ్యాడు, మైసూర్‌లోని భారత ప్రభుత్వానికి చీఫ్ ఎపిగ్రాఫిస్ట్ కార్యాలయంలో ఎపిగ్రఫీలో శిక్షణ పొందాడు (1973). అతను కాలికట్ విశ్వవిద్యాలయం (1976) నుండి "మలయాళ భాష, సాహిత్యం"లో పోస్ట్-గ్రాడ్యుయేట్ డిగ్రీని, న్యూఢిల్లీలోని జవహర్‌లాల్ నెహ్రూ విశ్వవిద్యాలయం నుండి చరిత్రలో ఎం. ఫిల్ (1977–80), ఉత్తర కేరళలోని జానపద పాటలపై డాక్టరల్ డిగ్రీని (1986) పొందారు. యూనివర్శిటీ ఆఫ్ కాలికట్ నుండి. 1997 నుండి 1999 వరకు, అతను భారత ప్రభుత్వం (న్యూఢిల్లీ) సాంస్కృతిక శాఖలో సీనియర్ ఫెలోగా పనిచేశాడు.

## అవార్డులు, గుర్తింపులు
ఇండో-ఫ్రెంచ్ ప్రోగ్రామ్ (2004) కింద పారిస్‌లోని మైసన్ డెస్ సైన్సెస్ డి ఎల్'హోమ్, ఎక్సెటర్ యూనివర్శిటీ (ఆర్ట్ అండ్ హ్యుమానిటీస్ రీసెర్చ్ బోర్డ్, లండన్ ద్వారా నిధులు సమకూర్చబడింది), యూనివర్సిటీ ఆఫ్ టోక్యో (2010)తో సహా అనేక సంస్థలకు వేరియర్ ఆహ్వానించబడ్డారు. డి మోంట్‌ఫోర్ట్ విశ్వవిద్యాలయం, లండన్, బ్రిటిష్ మ్యూజియం (2012). అతను 1998 ఇండియన్ హిస్టరీ కాంగ్రెస్‌లో ఎపిగ్రఫీ, హిస్టారికల్ ఆర్కియాలజీ, న్యూమిస్మాటిక్స్ అధ్యక్షుడిగా పనిచేశాడు.

*బిబ్లియోటెక్ నాజియోనేల్ డి రోమా,* రోమ్, వాటికన్‌లోని *అపోస్టోలోకా వాటికానాలో* సేకరించిన మధ్యయుగ మలయాళ మాన్యుస్క్రిప్ట్‌లను పరిశీలించిన అతికొద్ది మంది భారతీయ పండితులలో వేరియర్ ఒకరు. అతను అనేక సమాఖ్య సంస్థలు, కమిటీలు, ట్రస్టులు, విశ్వవిద్యాలయ సెనేట్‌లలో సభ్యుడు కూడా. అతను కేరళలో చైనీస్ కుండలను అన్వేషించే జపాన్ ప్రాజెక్ట్ (1988), అతను కన్సల్టెంట్‌గా ఉన్న హిస్టారికల్ అట్లాస్ ఆఫ్ సౌత్ ఇండియా ( ఫోర్డ్ ఫౌండేషన్ ద్వారా నిధులు సమకూర్చబడింది) ప్రాజెక్ట్‌తో సహా అనేక ప్రాజెక్ట్‌లలో పాల్గొన్నాడు. అతను 2009 నుండి ముజిరిస్ హెరిటేజ్ ప్రాజెక్ట్‌తో "కన్సల్టెంట్"గా కూడా సంబంధం కలిగి ఉన్నాడు. అతను పురాతన శాసనాలను మలయాళంలోకి అనువదించాడు, ఇది ఆర్కియాలజికల్ సర్వే ఆఫ్ ఇండియా విడుదల చేసిన సౌత్ ఇండియన్ ఇన్‌స్క్రిప్షన్స్ వాల్యూమ్ 43లో ప్రచురించబడింది, హైలైట్ చేయబడింది.

*కల్చరల్ హిస్టరీ ఆఫ్ కేరళ* (1999), రాజన్ గురుక్కల్‌తో కలిసి వేరియర్ రచించారు, ఇది కేరళ చరిత్రకు ప్రామాణిక పాఠ్య పుస్తకం. అతని రచన *జైనమఠం కేరళతిల్* 2012లో పండిత సాహిత్య విభాగంలో అబుదాబి శక్తి అవార్డును అందుకుంది. అతను 2021లో మొత్తం సహకారం (టి కె రామకృష్ణన్ అవార్డు) కోసం అబుదాబి శక్తి అవార్డును కూడా అందుకున్నాడు.

## ప్రచురణలు

## మూలాలు

వర్గం:1936 జననాలు
వర్గం:జీవిస్తున్న ప్రజలు
వర్గం:అబుదాబి శక్తి అవార్డు గ్రహీతలు
వర్గం:కేరళ సాహిత్య అకాడమీ అవార్డు గ్రహీతలు
వర్గం:కేరళకు చెందిన రచయితలు
వాణీ గణపతి

**వాణీ గణపతి**, భారతీయ శాస్త్రీయ నృత్యకారిణి.

## వృత్తి జీవితం
ఏడు సంవత్సరాల వయస్సులో నృత్య ప్రదర్శనలు ఇవ్వడం ప్రారంభించిన వాణీ, ప్రదర్శనల కోసం ప్రపంచవ్యాప్తంగా పర్యటించింది. ప్రస్తుతం బెంగుళూరులో నివసిస్తూ, సంచారి అనే డ్యాన్స్ అకాడమీని స్థాపించింది.

## వ్యక్తిగత జీవితం
1978లో సినీ నటుడు కమల్ హాసన్‌తో వాణీ వివాహం జరిగింది. 1988లో వాళ్ళు విడాకులు తీసుకున్నారు.

## సినిమారంగం
1972లో బాలీవుడ్ సినిమాలలో తన నటనా జీవితాన్ని ప్రారంభించింది. 1975లో వచ్చిన *మేల్నాట్టు మరుమగల్* సినిమాలో కమల్ హాసన్‌తో కలిసి నటించింది. పెళ్ళయిన తర్వాత కమల్ హాసన్ సినిమాలకు కాస్ట్యూమ్ డిజైనర్‌గా పనిచేసింది.

## సినిమాలు

## మూలాలు

వర్గం:1956 జననాలు
వర్గం:జీవిస్తున్న ప్రజలు
వర్గం:భరతనాట్య కళాకారులు
వర్గం:తమిళ సినిమా నటీమణులు
వర్గం:హిందీ సినిమా నటీమణులు
ప్రణబ్ రాయ్

**ప్రణబ్ రాయ్** (జననం 1963 ఫిబ్రవరి 10) భారతదేశం తరపున రెండు టెస్ట్ మ్యాచ్‌లు ఆడిన భారతీయ క్రికెటర్.

## జీవితం తొలి దశలో
అతను కోల్‌కతాలోని రామచంద్ర పాఠశాలలో తన ప్రాథమిక విద్యను అభ్యసించాడు. అతని తండ్రి పంకజ్ రాయ్ అతనికి 5 సంవత్సరాల వయస్సులో క్రికెట్ నేర్పించాడు. 9 ఏళ్ల వయసులో క్రికెట్‌పై ఆసక్తి పెంచుకున్నాడు. కోచ్ సుందర్ బిస్వాస్ అతనికి శిక్షణ ఇచ్చాడు. అతను తన అద్భుతమైన బ్యాటింగ్‌కు పేరుగాంచాడు. అతని ఆరాధ్య దైవం ముస్తాక్ అలీ. 

ప్రణబ్ 18 సంవత్సరాల వయస్సులో తన స్నేహితులతో క్రికెట్ ఆడుతున్నప్పుడు 1975 నవంబరు 5 న ప్రమాదానికి గురయ్యాడు. బంతి అతని ముఖానికి తగిలి, పళ్ళు ఊడిపోయాయి. ముక్కు నుండి భారీగా రక్తం కారింది. అతడిని కోల్‌కతాలోని సిటీ ఆసుపత్రికి తరలించి ముఖానికి శస్త్రచికిత్స చేశారు. 

ప్రస్తుతం అతను సాల్ట్ లేక్‌లో పంకజ్ రాయ్ క్రికెట్ అకాడమీ నడుపుతున్నాడు. 

## మూలాలు

వర్గం:1963 జననాలు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:Articles with hAudio microformats